**টুল ৯: নতুন কর্মচারী ও স্বেচ্ছাসেবকদের জন্য সিইএ ব্রিফিং**

এই টুলটি একটি টেমপ্লেট ব্রিফিং নথি, যা সিইএ কী, ন্যূনতম প্রতিশ্রুতি ও পদক্ষেপ, দেশ বা অঞ্চলটির মধ্যে সিইএ কাজকর্ম ও সহকর্মীদের যোগাযোগের তথ্য, এবং মানুষ কোথায় আরও তথ্য ও সহায়তা বা তথ্যের উৎস পেতে পারে, তার রূপরেখা হিসেবে নতুন কর্মীদের দেওয়া যেতে পারে। এটি মৌখিক ব্রিফিংয়ের দিকনির্দেশনা দিতে, মৌখিক ব্রিফিংয়ের পরে একটি হ্যান্ডআউট হিসাবে বা নতুন কর্মীরা যোগদান করার সময় তাদেরকে ইলেকট্রনিকভাবে প্রদান করা যেতে পারে। আইএফআরসি-এর আফ্রিকা অঞ্চল থেকে একটি সম্পূর্ণ সংস্করণের উদাহরণ এই নথির নিচে দেওয়া আছে। আপনার প্রেক্ষাপটের জন্য প্রয়োজন অনুসারে এই টেমপ্লেটটি মুছুন এবং সম্পাদনা করুন।

**নতুন কর্মচারী ও স্বেচ্ছাসেবকদের জন্য কমিউনিটি এনগেজমেন্ট অ্যান্ড অ্যাকাউন্ট্যাবিলিটি সম্পর্কে ব্রিফিং নোট**

# ভূমিকা

কমিউনিটি এনগেজমেন্ট অ্যান্ড অ্যাকাউন্ট্যাবিলিটি (সিইএ) হলো কাজ করার একটি উপায়, যাতে কমিউনিটির সকল সদস্যকে সমান অংশীদার হিসেবে স্বীকার করা ও মর্যাদা দেওয়া হয়। এর ফলে আমাদের সকল কাজকর্মই কমিউনিটি সদস্যদের নানা ধরণের প্রয়োজন, অগ্রাধিকার, ও পছন্দগুলিকে মাথায় রেখে করা হয়। কমিউনিটির অর্থপূর্ণ অংশগ্রহণ, খোলাখুলি ও আন্তরিক যোগাযোগ, এবং মতামত শোনার ও সে অনুযায়ী কাজ করার ব্যবস্থা সমূহকে আমাদের প্রোগ্রামস অ্যান্ড অপারেশন্স-এ একীভূত করার মাধ্যমে আমরা এটি করি। তথ্যপ্রমাণ, অভিজ্ঞতা, ও কাণ্ডজ্ঞান থেকে আমরা বুঝতে পারি যে যখন আমরা কমিউনিটিগুলিকে সত্যি সত্যি সম্পৃক্ত করতে পারি আর তারা প্রোগ্রাম ও অপারেশন-এর ডিজাইন ও ব্যবস্থাপনাতে সক্রিয় ভূমিকা পালন করে, তখন ফলাফলগুলি আরো কার্যকর, টেকসই, ও উন্নত মানের হয়।

A diagram of a diagram

AI-generated content may be incorrect.

রেড ক্রস অ্যান্ড রেড ক্রিসেন্ট মুভমেন্ট (দি মুভমেন্ট) -এর ভেতরে [দুর্যোগ ত্রাণের ক্ষেত্রে দি ইন্টারন্যাশনাল রেড ক্রস অ্যান্ড রেড ক্রিসেন্ট মুভমেন্টের আচরণবিধি](https://www.ifrc.org/media/48907) এবং [রেড ক্রস অ্যান্ড রেড ক্রিসেন্ট মানবিক সহায়তার নীতিমালা ও নিয়মাবলী](https://www.ifrc.org/document/principles-rules-humanitarian-assistance)-এর ভেতরে কমিউনিটিগুলির প্রতি জবাবদিহিতা বজায় রাখার দৃঢ় প্রতিশ্রুতি সমূহ আছে। ডিসেম্বর ২০১৯-এ কাউন্সিল অফ ডেলিগেটস-এ [‘কমিউনিটি এনগেজমেন্ট অ্যান্ড অ্যাকাউন্ট্যাবিলিটির জন্য মুভমেন্ট-ব্যাপী প্রতিশ্রুতি’](https://communityengagementhub.org/wp-content/uploads/sites/2/2020/04/R1-Movement-wide-commitments-for-CEA.pdf) এর প্রথম গুচ্ছটি গৃহীত হয় (নিচে দেখুন)।

বৃহত্তর মানবিক খাতের ভেতরে, দি [কোর হিউম্যানিটেরিয়ান স্ট্যান্ডার্ড](https://corehumanitarianstandard.org/the-standard), [গ্র্যান্ড বারগেইন ২.০](https://interagencystandingcommittee.org/grand-bargain), এবং [ইন্টার-এজেন্সি স্ট্যান্ডিং কমিটি](https://interagencystandingcommittee.org/results-group-2-accountability-and-inclusion) সবগুলিই কমিউনিটির প্রতি আরো বেশি জবাবদিহিতা এবং কমিউনিটির সাথে আরো বেশি সম্পৃক্ততাকে সমর্থন করে।

# <ন্যাশনাল সোসাইটি, দপ্তর বা প্রতিনিধিদলের নাম লিখুন>-র ভেতরে সিইএ

<ন্যাশনাল সোসাইটি, দপ্তর বা প্রতিনিধিদলের নাম লিখুন> <বছর> সাল থেকে সিইএ আরো শক্তিশালী করার লক্ষ্যে কাজ করে যাচ্ছে। এর ভেতরে আছে <সিইএ-র সাপেক্ষে যা যা অর্জন হয়েছে সেগুলির সংক্ষিপ্ত বর্ণনা দিন। যেমন, যে যে কর্মচারী পদগুলি সৃষ্টি, প্রশিক্ষণগুলি প্রদান, সিইএ নীতিমালা বা কর্মকৌশল সমূহ তৈরি করা হয়েছে, আর যে যে সিইএ অ্যাক্টিভিটিগুলিকে কর্মসূচি বা কার্যক্রমের অংশভুক্ত করা হয়েছে, যেমন মতামত জানানোর ব্যবস্থা সমূহ>।

এর ফলে <ন্যাশনাল সোসাইটি, দপ্তর বা প্রতিনিধিদলের র নাম লিখুন> বহু সুবিধা লাভ করছে, যেমন <সিইএ-র ফলে ন্যাশনাল সোসাইটি, দপ্তর বা প্রতিনিধিদলের পাওয়া যেকোনো ইতিবাচক আউটকাম সমূহ উল্লেখ করুন, যেমন কমিউনিটিগুলিকে আরো ভালভাবে বোঝা, আরো উন্নত মানের কর্মসূচি ও কার্যক্রম, সহায়তা পদক্ষেপগুলির বিষয়ে কমিউনিটির আরো বেশি দায়িত্বশীলতা, আরো বেশি আস্থা ও কমিউনিটিগুলির ভেতরে আরো সহজে কাজ করার সুযোগ, দাতা ও অংশীদারদের কাছে আরো বেশি সুখ্যাতি। নির্দিষ্ট করে বলার চেষ্টা করুন আর সিইএ কীভাবে ন্যাশনাল সোসাইটি বা দপ্তর/প্রতিনিধিদলে অবদান রেখেছে তার বাস্তব উদাহরণ দিন।>

সিইএ-র আরো শক্তিশালী একটি পন্থা অবলম্বন করার ক্ষেত্রে এখনও যে সব প্রতিবন্ধকতার সম্মুখীন হতে হয়, তার মধ্যে আছে <সিইএ-কে আরো শক্তিশালী করার ক্ষেত্রে প্রতিবন্ধকতা বা বাধাগুলির সংক্ষিপ্ত রূপরেখা দিন।>

**<ন্যাশনাল সোসাইটি, দপ্তর বা প্রতিনিধিদলের নাম লিখুন>-র ভেতরে সিইএ কর্মচারী**

<ন্যাশনাল সোসাইটি, দপ্তর বা প্রতিনিধিদলের নাম লিখুন>-টিতে <সিইএ বিভাগ, ইউনিট বা কর্মচারী পদের বিস্তারিত বিবরণ লিখুন> আছে, যার ভূমিকা হলো <সিইএ পদ বা বিভাগটি কী করে এবং এটি যে ক্ষেত্রগুলিতে জোর দেয় ও সহায়তা প্রদান করে, সেগুলির বিস্তারিত বিবরণ লিখুন>.

<নাম, চাকরির শিরোনাম, দায়িত্বের ক্ষেত্র (যেমন, সিইএ-র একটি নির্দিষ্ট অঞ্চল বা এলাকা), ইমেইল ও টেলিফোন সহ সিইএ কর্মচারীর সাথে যোগাযোগের তথ্য লিখুন>।

# বিভিন্ন পদ ও বিভাগের জন্য সিইএ ভূমিকা এবং দায়িত্ব সমূহ

*যদি নতুন কর্মচারীদের সামনাসামনি ব্রিফিং দেওয়া হয়, তাহলে আপনাকে শুধুমাত্র সেই ব্যক্তিদের পদগুলির জন্য প্রাসঙ্গিক দায়িত্বগুলি নিয়ে ব্রীফ করতে হবে।*

|  |  |
| --- | --- |
| **পদ** | **দায়িত্ব** |
| নেতৃত্ব | আপনার সংস্থার মধ্যে কমিউনিটি এনগেজমেন্ট অ্যান্ড অ্যাকাউন্ট্যাবিলিটির পন্থাগুলিকে প্রাতিষ্ঠানিকীকরণ করুন:  এই কাজের ব্যবস্থাপনার জন্য কর্মী নিয়োগ করুন এবং এর জন্য তহবিল বরাদ্দ করুন   * একটি সিইএ নীতি তৈরি এবং কর্মকৌশল, পরিকল্পনা, বাজেট ও প্রস্তাবগুলিতে একীভূত করা সহ প্রাতিষ্ঠানিকীকরণে নেতৃত্ব দেওয়ার জন্য একটি কর্মী দলকে দায়িত্ব দিন * জবাবদিহিতাকে সংস্থার মূল কর্মক্ষমতা সূচকগুলির মধ্যে অন্তর্ভুক্ত করুন এবং মিটিংগুলিতে এগুলির সাপেক্ষে অগ্রগতি নিয়ে আলোচনা করুন |
| কর্মসূচি ও কার্যক্রম | আপনার কর্মসূচি বা কার্যক্রম যে কমিউনিটিদেরকে ভালোভাবে সম্পৃক্ত করছে, তা নিশ্চিত করুন:   * তথ্য আদানপ্রদান করা, অংশগ্রহণ সহজতর করা এবং মতামত শোনা ও সে অনুযায়ী কাজ করার ব্যবস্থা সহ পরিকল্পনা, বাজেট ও প্রস্তাবগুলিতে কমিউনিটি এনগেজমেন্ট কাজকর্মগুলিকে অন্তর্ভুক্ত করুন * প্রয়োজন এবং প্রেক্ষাপটের পরিবর্তনে সাড়া দেওয়ার মতো যথেষ্ট নমনীয় হোন * প্রশিক্ষণের ভেতরে কমিউনিটি এনগেজমেন্ট সেশনগুলিকে একীভূত করুন * আপনার কর্মসূচি বা কার্যক্রমটি জনগণের চাহিদা কতটা ভালোভাবে পূরণ করছে এবং তারা অবহিত ও সম্পৃক্ত বোধ করছে কিনা তা পরিবিক্ষণ করুন |
| সিইএ কর্মচারী | আপনার সংস্থায় কমিউনিটি এনগেজমেন্ট অ্যান্ড অ্যাকাউন্ট্যাবিলিটি এবং জবাবদিহিতা জোরদার করার প্রচেষ্টায় নেতৃত্ব দিন এবং সহায়তা করুন:   * সকল স্তরের কর্মী ও স্বেচ্ছাসেবকদের প্রশিক্ষণ এবং কারিগরী সহায়তা প্রদান করুন * একটি কমিউনিটির মতামত জানানোর ব্যবস্থা স্থাপন ও ব্যবস্থাপনা করুন * অন্যান্য সেক্টরের নীতি, টুল ও প্রশিক্ষণ সমূহে একীভূত করা সহ কমিউনিটি এনগেজমেন্ট অ্যান্ড অ্যাকাউন্ট্যাবিলিটির নীতিমালা এবং পরিকল্পনা তৈরি করুন |
| পিজিআই কর্মচারী | কর্মসূচি ও কার্যক্রমে সহায়তার জন্য সিইএ-এর সাথে কাজ করা:   * লিঙ্গ এবং বৈচিত্র্য বিশ্লেষণে কীভাবে কমিউনিটিদের সম্পৃক্ত করতে হবে, সে সম্পর্কিত প্রশ্নগুলিকে অন্তর্ভুক্ত করা * কমিউনিটি এনগেজমেন্টের পন্থাগুলি যে পিজিআই কাজের ভেতরে আছে, তা নিশ্চিত করা * কমিউনিটি এনগেজমেন্টের পন্থাগুলিকে পিজিআই মূলধারায় নিয়ে আসা |
| স্বেচ্ছাসেবক | কমিউনিটি ও ন্যাশনাল সোসাইটির সংযোগ হিসেবে কাজ করুন:   * তথ্য আদানপ্রদান করে, প্রশ্নের উত্তর দিয়ে এবং যেকোনো মতামতের কথা শাখায় রিপোর্ট করে আপনার কাজের সময় কমিউনিটিদেরকে সম্পৃক্ত করা * কাজকর্ম পরিকল্পনা এবং বাস্তবায়নে কমিউনিটির সদস্যদেরকে জড়িত করুন |
| স্বেচ্ছাসেবক ব্যবস্থাপনা / শাখা ব্যবস্থাপক | স্বেচ্ছাসেবক এবং কমিউনিটির সাথে ভাল সম্পৃক্ততা নিশ্চিত করা:   * শাখার কাজকর্মে সন্তোষজনক মাত্রায় কমিউনিটির সম্পৃক্ততা * স্বেচ্ছাসেবকদের সাথে নিয়মিত (যেমন, প্রতি মাসে) দেখা করা এবং কমিউনিটির মধ্যে কী ঘটছে সে সম্পর্কে তাদের মতামত শোনা ও সে অনুযায়ী কাজ করা * স্বেচ্ছাসেবকদেরকে অবহিত রেখে এবং পরিকল্পনা ও কাজকর্মে জড়িত রেখে, তাদের সাথে সেই রকম আচরণ করা, যেমনটা তারা কমিউনিটির সাথে করবে বলে আমরা প্রত্যাশা করি |
| পরিকল্পনা, পরিবিক্ষণ, মূল্যায়ন, ও রিপোর্টিং (পিএমইআর) | পিএমইআর-এ কমিউনিটি এনগেজমেন্ট অ্যান্ড অ্যাকাউন্ট্যাবিলিটিকে একীভূত করা:   * পরিকল্পনায় কমিউনিটি এনগেজমেন্ট অনুপস্থিত থাকলে তা চিহ্নিত করা * পরিবিক্ষণের পরিকল্পনা এবং মূল্যায়নগুলিতে কমিউনিটি এনগেজমেন্টের গুণগত মান মাপার জন্য সূচক অন্তর্ভুক্ত করা * পরিবিক্ষণ এবং রিপোর্টিং-এ কমিউনিটির মতামত রাখা * পূর্ববর্তী শিক্ষা অনুযায়ী নতুন কর্মসূচিগুলিকে সাজাতে সহায়তা করা |
| সহায়তা পরিষেবা | আমাদের প্রক্রিয়া এবং পদ্ধতিগুলি যে কমিউনিটি এনগেজমেন্টে সহায়তা করে তা নিশ্চিত করা:   * পরিকল্পনা সমূহে লজিস্টিকসের অবদান থাকা উচিৎ, যাতে আমরা কখন ও কী প্রদান করতে পারি সে সম্পর্কে কমিউনিটির কাছে অবাস্তব প্রতিজ্ঞা না করি * কমিউনিটির প্রয়োজন সমূহের বিকাশের সাথে সাথে পরিবর্তনের সুযোগ রাখার জন্য ফিনান্স, লজিস্টিকস এবং প্রশাসন পদ্ধতিগুলি যথেষ্ট নমনীয় হওয়া উচিৎ * তথ্য ব্যবস্থাপনা এবং আইটি, মতামত জানানোর ব্যবস্থাগুলির জন্য সরঞ্জাম, সফটওয়্যার এবং উপাত্ত ব্যবস্থাপনায় সহায়তা করতে পারে |
| মানব সম্পদ | এইচআর প্রক্রিয়াগুলিতে কমিউনিটি এনগেজমেন্টের দায়িত্বগুলিকে একীভূত করা:   * কর্মী এবং স্বেচ্ছাসেবক যোগদান প্রক্রিয়ায় কমিউনিটি এনগেজমেন্ট অন্তর্ভুক্ত করা * রোল ডেসক্রিপশন এবং নিয়োগ প্রক্রিয়ায় কমিউনিটি এনগেজমেন্টের দায়িত্ব এবং দক্ষতা সমূহ একীভূত করা * গুরুতর অভিযোগের তদন্তে সহায়তা করা |
| ন্যাশনাল সোসাইটির উন্নয়ন | কমিউনিটি এনগেজমেন্টের প্রাতিষ্ঠানিকীকরণে সহায়তা করা:   * সাংগঠনিক উন্নয়ন প্রক্রিয়া এবং মূল্যায়নে কমিউনিটির প্রতি জবাবদিহিতা অন্তর্ভুক্ত করুন[[1]](#footnote-1) * সাংগঠনিক কর্মকৌশল, মিশন বিবৃতি এবং মূল্যবোধ সমূহে অন্তর্ভুক্ত করা। |
| আইএফআরসি, আইসিআরসি এবং অংশীদার ন্যাশনাল সোসাইটি সমূহ | তাদের কাজে জবাবদিহিতা জোরদার করতে ন্যাশনাল সোসাইটিগুলিকে সহায়তা করা:   * কমিউনিটি এনগেজমেন্ট অ্যান্ড অ্যাকাউন্ট্যাবিলিটির জন্য কারিগরী সহায়তা এবং তহবিল প্রদান করা * কর্মসূচি ও কার্যক্রম পরিকল্পনায় সিইএ পরিবিক্ষণের জন্য সূচক অন্তর্ভুক্ত করা * কমিউনিটির কাছে জবাবদিহিতার গুরুত্বের পক্ষে ন্যাশনাল সোসাইটি নেতৃত্বের কাছে সমর্থন জানান * আপনার সংস্থার মধ্যে কমিউনিটি এনগেজমেন্ট অ্যান্ড অ্যাকাউন্ট্যাবিলিটির পন্থাগুলিকে প্রাতিষ্ঠানিকীকরণ করুন * মুভমেন্টের অংশীদারদের সাথে সমন্বয় করা যাতে ন্যাশনাল সোসাইটিগুলিকে দেওয়া সহায়তা সমন্বিত এবং পরিপূরক হয়। |

# সিইএ টুল ও সংস্থান

[**রেড ক্রস রেড ক্রিসেন্টের কমিউনিটি এনগেজমেন্ট অ্যান্ড অ্যাকাউন্ট্যাবিলিটি গাইড**](https://communityengagementhub.org/resource/ifrc-cea-guide/)

দি রেড ক্রস রেড ক্রিসেন্ট গাইড টু সিইএ ব্যবস্থাপনা কর্মকর্তা সহ সমস্ত সেক্টরের কর্মী এবং স্বেচ্ছাসেবকদের কাজে কমিউনিটি এনগেজমেন্ট পন্থা সমূহ একীভূত করার জন্যে তাদেরকে ব্যবহারিক দিকনির্দেশনা এবং সহায়তা প্রদান করে। এর মধ্যে সন্তোষজনক কমিউনিটি এনগেজমেন্ট অ্যান্ড অ্যাকাউন্ট্যাবিলিটির উদ্দেশ্যে ১৮টি ন্যূনতম পদক্ষেপ পূরণের জন্য ধাপে ধাপে দিকনির্দেশনা, কেস স্টাডি এবং টুলস ও প্রশিক্ষণ প্যাকেজের লিঙ্ক রয়েছে।

গাইডটিতে সাতটি মডিউল রয়েছে; সিইএ-র পরিচিতি, মুভমেন্ট-ব্যাপী প্রতিশ্রুতি সমূহ, সাংগঠনিক পর্যায়ে সিইএ প্রাতিষ্ঠানিকীকরণের পদক্ষেপ, কীভাবে কর্মসূচি এবং জরুরি কার্যক্রমগুলিতে সিইএ একীভূত করা যায়, কমিউনিটির মতামত জানানোর ব্যবস্থা স্থাপন করা এবং সিইএ ও অন্যান্য ঘনিষ্ঠভাবে সম্পর্কিত সেক্টরগুলির মধ্যকার সংযোগ, যেমন সুরক্ষা, লিঙ্গ ও অন্তর্ভুক্তি (পিজিআই) এবং আচরণ পরিবর্তন ও ঝুঁকি অবহিতকরণ।

[**দি সিইএ টুলকিট**](https://communityengagementhub.org/resource/cea-toolkit/)

সিইএ টুলকিট সিইএ গাইডের সাথে থাকে এবং কমিউনিটি হাব-টিতে (নিচে) হোস্ট করা হয়। টুলকিটের ভেতরে টেমপ্লেট, চেকলিস্ট এবং বিস্তারিত দিকনির্দেশনা রয়েছে, যার মধ্যে একটি মূল্যায়ন টুল, পরিবিক্ষণ ও মূল্যায়ন টুল, মতামত জানানোর ব্যবস্থাগুলি গঠন করার জন্য দিকনির্দেশনা ও টুলস, এবং টেমপ্লেট সিইএ নীতিমালা, কর্মকৌশল ও কর্মপরিকল্পনা রয়েছে। এই টুলগুলি কর্মী এবং স্বেচ্ছাসেবকদের সিইএ ন্যূনতম পদক্ষেপগুলি চর্চা করতে সহায়তা করে।

[**দি কমিউনিটি এনগেজমেন্ট হাব**](https://communityengagementhub.org/)

দি কমিউনিটি এনগেজমেন্ট হাব হলো ব্রিটিশ রেড ক্রস দ্বারা হোস্ট করা একটি বিনামূল্যের অনলাইন প্ল্যাটফর্ম, যেটাতে কমিউনিটি এনগেজমেন্ট অ্যান্ড অ্যাকাউন্ট্যাবিলিটিরজন্য প্রয়োজনীয় সবকিছুই পাওয়া যায়। হাবটিতে ৩০০-টিরও বেশি সহায়তা বা তথ্যের উৎস রয়েছে, এটির মধ্যে প্রশিক্ষণ প্যাকেজ, একটি ই-লার্নিং গেম, একটি ইন্টারেক্টিভ ম্যাপ, একটি চ্যাট ফোরামের পাশাপাশি মতামত জানানোর ব্যবস্থা থেকে শুরু করে রেডিও কর্মসূচি পর্যন্ত বিভিন্ন বিষয়ের টুলস, গাইড এবং কেস স্টাডি আছে। যুক্তরাজ্যের পররাষ্ট্র, কমনওয়েলথ এবং উন্নয়ন অফিসের অর্থায়নে পরিচালিত হাবটি ইংরেজি, ফ্রেঞ্চ, স্প্যানিশ এবং আরবি ভাষায় ব্যবহার করা যায়। হাব সম্পর্কে আপনার কোনো প্রশ্ন বা পরামর্শ থাকলে, দয়া করে লরেল সেলবি-র সাথে যোগাযোগ করুন। [LSelby@redcross.org.uk](mailto:LSelby@redcross.org.uk)

**রেড ক্রস রেড ক্রিসেন্ট মুভমেন্টের বাইরে সহায়তা বা তথ্যের উৎস**

* আইএএসসি জবাবদিহিতা ও অন্তর্ভুক্তি পোর্টাল <https://aap-inclusion-psea.alnap.org/resources-iasc>
* এএলএনএপি এইচইএলপি গ্রন্থাগার - <https://www.alnap.org/help-library>
* সিডিএসি রিসোর্স লাইব্রেরি - <http://www.cdacnetwork.org/>

# কমিউনিটি এনগেজমেন্ট অ্যান্ড অ্যাকাউন্ট্যাবিলিটির মুভমেন্ট-ব্যাপী প্রতিশ্রুতি সমূহ

ডিসেম্বর ০৮, ২০১৯ তারিখে কাউন্সিল অফ ডেলিগেটস-এ [কমিউনিটি এনগেজমেন্ট অ্যান্ড অ্যাকাউন্ট্যাবিলিটির জন্য মুভমেন্ট-ব্যাপী ন্যূনতম প্রতিশ্রুতি সমূহ (সিআর/১৯/আর১)](https://rcrcconference.org/app/uploads/2019/12/190024_en-CD19-R1-Movement-wide-commitments-for-CEA-CLEAN_ADOPTED_en.pdf) গৃহীত হয়। এই সামগ্রিক, কৌশলগত প্রতিশ্রুতিগুলির লক্ষ্য হলো মুভমেন্ট জুড়ে আমরা কীভাবে মানুষ ও কমিউনিটির সাথে সম্পৃক্ত হই এবং তাদের কাছে জবাবদিহি করি, তার একটি ধারাবাহিক পন্থা নিশ্চিত করা। এই প্রতিশ্রুতিগুলি পূরণ করা ও বজায় রাখা প্রতিটি ন্যাশনাল সোসাইটি, আইসিআরসি প্রতিনিধিদল এবং আইএফআরসি দপ্তর সহ মুভমেন্টের সকল সদস্যদের দায়িত্ব, এবং তাদের পদ নির্বিশেষে মুভমেন্টের সকল কর্মী ও স্বেচ্ছাসেবকদের জন্য এগুলি প্রাসঙ্গিক ও প্রযোজ্য।

প্রতিশ্রুতি ১: মুভমেন্টের সমস্ত অংশই তাদের কর্মকৌশল, নীতি ও পদ্ধতিতে কমিউনিটি এনগেজমেন্ট অ্যান্ড অ্যাকাউন্ট্যাবিলিটি একীভূত করতে প্রতিশ্রুতিবদ্ধ।

প্রতিশ্রুতি ২: মুভমেন্টের সমস্ত অংশই তারা যে প্রেক্ষাপটগুলিতে কাজ করে তার একটি নিয়মিত বিশ্লেষণ পরিচালনা করতে প্রতিশ্রুতিবদ্ধ, যাতে তারা যে মানুষ ও কমিউনিটিগুলিকে সেবা ও সহায়তা করতে চায় তাদের বিভিন্ন প্রয়োজন, দুর্বলতা ও সক্ষমতাগুলিকে আরও ভালোভাবে বোঝা এবং সমাধান করা যায়।

প্রতিশ্রুতি ৩: মুভমেন্টের সমস্ত অংশই স্থানীয় মানুষ এবং কমিউনিটিগুলির বৃহত্তর অংশগ্রহণকে সহজতর করতেপ্রতিশ্রুতিবদ্ধ, যার মধ্যে জাতীয় সমিতির স্বেচ্ছাসেবকরাও রয়েছে, তাদের সমস্যাগুলির যথাযথ ও কার্যকর সমাধান খুঁজে বের করার জন্য মুভমেন্টের সমস্ত অংশই তাদেরকে জ্ঞান, দক্ষতা ও সক্ষমতা সমূহ প্রয়োগ করতে সাহায্য করে।

প্রতিশ্রুতি ৪: মুভমেন্টের সমস্ত অংশই আমরা যে মানুষ এবং কমিউনিটিগুলিকে সেবা দিতে চাই তাদের মতামত নিয়মতান্ত্রিকভাবে শোনা, তাতে সাড়া দেওয়া এবং সে অনুযায়ী কাজ করার জন্য প্রতিশ্রুতিবদ্ধ।

প্রতিশ্রুতি ৫: মুভমেন্টের সমস্ত অংশই আমরা যে মানুষ এবং কমিউনিটিগুলিকে সেবা দিতে চাই তাদের সাথে আমাদের সম্পর্ক ও আমাদের যোগাযোগে আরও স্বচ্ছতার জন্য প্রতিশ্রুতিবদ্ধ।

প্রতিশ্রুতি ৬: মুভমেন্টের সমস্ত অংশই সকল স্তরে কমিউনিটি এনগেজমেন্ট অ্যান্ড অ্যাকাউন্ট্যাবিলিটিতে় জ্ঞান, নির্দিষ্ট দক্ষতা ও আরো বিস্তৃত দক্ষতা সমূহকে জোরদার করতে, এবং নিয়মতান্ত্রিকভাবে এই শিক্ষাকে আমাদের কাজে অন্তর্ভুক্ত করতে প্রতিশ্রুতিবদ্ধ।

প্রতিশ্রুতি ৭: সঙ্গতি এবং ধারাবাহিকতা বৃদ্ধি, পুনরাবৃত্তি এড়ানো এবং কার্যকারিতা ও কর্মদক্ষতা উন্নত করার জন্য একই প্রেক্ষাপটে কাজ করার সময় প্রাসঙ্গিক বাহ্যিক অংশীদারদের সাথে সহ, কমিউনিটি এনগেজমেন্ট অ্যান্ড অ্যাকাউন্ট্যাবিলিটির জন্য তাদের পন্থাগুলিকে সমন্বয় করতে মুভমেন্টের সমস্ত অংশই প্রতিশ্রুতিবদ্ধ।

# কর্মসূচি, কার্যক্রম ও সংস্থাগুলিতে কমিউনিটি এনগেজমেন্ট অ্যান্ড অ্যাকাউন্ট্যাবিলিটি একীভূত করার জন্য ন্যূনতম পদক্ষেপ সমূহ

নিচে ১৮টি ন্যূনতম পদক্ষেপ ব্যাখ্যা করে যে কীভাবে আমাদের কাজে কমিউনিটি এনগেজমেন্ট অ্যান্ড অ্যাকাউন্ট্যাবিলিটির জন্য মুভমেন্ট-ব্যাপী প্রতিশ্রুতিগুলির চর্চা করা যায়।

**প্রাতিষ্ঠানিকীকরণ**

১. ন্যাশনাল সোসাইটির সকল স্তরে কমিউনিটি এনগেজমেন্ট অ্যান্ড অ্যাকাউন্ট্যাবিলিটির বোঝাপড়া ও সক্ষমতাকে জোরদার করা

২. কমিউনিটি এনগেজমেন্ট অ্যান্ড অ্যাকাউন্ট্যাবিলিটিকে জোরদার করা ও প্রাতিষ্ঠানিকীকরণের জন্য তহবিল এবং কর্মীসহ সংস্থান বরাদ্দ করা

৩. ন্যাশনাল সোসাইটির কর্মকৌশল, মূল্যবোধ, পরিকল্পনা, নীতি ও টুলগুলিতে কমিউনিটি এনগেজমেন্ট অ্যান্ড অ্যাকাউন্ট্যাবিলিটি একীভূত করা, যাতে এটি সমস্ত কর্মী এবং স্বেচ্ছাসেবকদের জন্য কাজের একটি আদর্শ উপায় হয়ে ওঠে

৪. সংবেদনশীল অভিযোগ ব্যবস্থাপনার প্রক্রিয়া সহ ন্যাশনাল সোসাইটির জন্য একটি কমিউনিটির মতামত জানানোর ব্যবস্থা স্থাপন করা

**কর্মসূচি সমূহ**

প্রয়োজন সমূহের মূল্যায়ন ও প্রেক্ষাপট বিশ্লেষণ

১. কমিউনিটি সম্পর্কে বিদ্যমান তথ্য অনুসন্ধান করা

২. মূল্যায়ন পরিকল্পনায় কমিউনিটিকে জড়িত করা

৩. মূল্যায়নটির উদ্দেশ্য এবং কীভাবে স্পষ্টভাবে ও সততার সাথে যোগাযোগ করতে হয়, সে সম্পর্কে স্বেচ্ছাসেবকদের ব্রীফ করা বা প্রশিক্ষণ দেওয়া

৪. প্রেক্ষাপট, জনগণের প্রয়োজন এবং সক্ষমতা সমূহকে বোঝার জন্য সময় নেওয়া

৫. প্রয়োজন সমূহের মূল্যায়নে কীভাবে কমিউনিটিদেরকে সবচেয়ে ভালভাবে সম্পৃক্ত করতে হয়, সে সম্পর্কিত প্রশ্নগুলি রাখা

পরিকল্পনা ও ডিজাইন

৬. পুরুষ, নারী, ছেলে ও মেয়ে এবং প্রান্তিক বা ঝুঁকির সম্মুখীন জনগোষ্ঠী সহ কমিউনিটির সদস্য এবং মূল অংশীজনদের কর্মসূচি পরিকল্পনাটিতে অবশ্যই জড়িত থাকতে হবে

৭. প্রয়োজন এবং প্রত্যাশার সাথে মেলে কিনা তা নিশ্চিত করার জন্য বাস্তবায়নের আগে কমিউনিটি এবং অন্যান্য অংশীজনদের সাথে পরিকল্পনাগুলি ক্রস-চেক করা

৮. কীভাবে তথ্য প্রদান করা হবে, কমিউনিটিকে অংশগ্রহণ করতে সহায়তা করা হবে এবং মতামত ব্যবস্থাপনা করা হবে তার রূপরেখা দিয়ে কর্মসূচি পরিকল্পনা ও বাজেটে কমিউনিটি এনগেজমেন্ট অ্যান্ড অ্যাকাউন্ট্যাবিলিটি কাজকর্ম এবং সূচকগুলি অন্তর্ভুক্ত করা

বাস্তবায়ন ও মনিটরিং

৯. বিভিন্ন গোষ্ঠীদের কাছে পৌঁছানোর সবচেয়ে ভাল পন্থাগুলি ব্যবহার করে কমিউনিটি সদস্যদের কর্মসূচি বিষয়ে নিয়মিত তথ্য প্রদান করা

১০. কর্মসূচিটির ব্যবস্থাপনা ও দিকনির্দেশনা প্রদান করার ক্ষেত্রে সক্রিয়ভাবে অংশগ্রহণ করতে প্রান্তিক ও ঝুঁকির সম্মুখীন জনগোষ্ঠী সহ কমিউনিটিকে সক্ষম করা

১১. কমিউনিটির মতামত সংগ্রহ, বিশ্লেষণ করা এবং তাতে সাড়া দেওয়া, যাতে লোকেরা জানতে পারে যে কীভাবে তারা প্রশ্ন জিজ্ঞাসা করতে পারে, পরামর্শ দিতে পারে বা কর্মসূচি সম্পর্কে উদ্বেগ প্রকাশ করতে পারে

১২. কমিউনিটির মতামত ও মনিটরিং উপাত্তের ভিত্তিতে কর্মসূচির কাজকর্ম ও পন্থাগুলিকে নিয়মিত পর্যালোচনা ও সংশোধন করা

মূল্যায়ন ও শিখন

১৩. মূল্যায়নটির পরিকল্পনায় এবং ফলাফল নিয়ে আলোচনায় কমিউনিটিগুলিকে জড়িত করুন

১৪ কমিউনিটির সদস্যদের জিজ্ঞাসা করুন যে তারা কর্মসূচিটি নিয়ে সন্তুষ্ট কিনা, এটি কীভাবে বাস্তবায়ন করা হয়েছিল, এবং কী উন্নতি করা যেতে পারে

জরুরী পরিস্থিতি সমূহ

জরুরি কার্যক্রমগুলির সময় যখন কম সময় থাকে, বেশি জরুরি প্রয়োজন হয় এবং প্রায়শই আরও জটিলতা থাকে, সেই ক্ষেত্রে উপরে দেওয়া কর্মসূচি পদক্ষেপগুলির ভেতরে এইগুলিই সবচেয়ে গুরুত্বপূর্ণ ন্যূনতম পদক্ষেপ, যেগুলিতে জোর দিতে হয়:

১. সাড়াদান জুড়ে কমিউনিটি এনগেজমেন্টকে একীভূত করা হয়

২. কমিউনিটির প্রয়োজন, সক্ষমতা এবং প্রেক্ষাপট বোঝা

৩. কমিউনিটির প্রতি স্বচ্ছতা এবং সম্মান রেখে মূল্যায়নটি পরিচালনা করা

৪. কমিউনিটি এবং মূল অংশীজনদের সাথে সাড়াদান পরিকল্পনাগুলি নিয়ে আলোচনা করা

৫. কমিউনিটিদের সাথে বাছাই করার মানদণ্ড ও বিতরণ প্রক্রিয়া নিয়ে আলোচনা করা এবং একমত হওয়া

৬. সাড়াদান পরিকল্পনা এবং বাজেটে কমিউনিটি এনগেজমেন্ট অ্যান্ড অ্যাকাউন্ট্যাবিলিটি কাজকর্ম এবং সূচকগুলি অন্তর্ভুক্ত করা

৭. কমিউনিটিকে নিয়মিতভাবে সাড়াদান সম্পর্কে তথ্য প্রদান করা

৮. সাড়াদান সম্পর্কে সিদ্ধান্ত গ্রহণে কমিউনিটিকে অংশগ্রহণ করতে সহায়তা করা

৯. কমিউনিটির মতামত শোনা এবং সাড়াদানটির দিকনির্দেশনায় তা ব্যবহার করা

১০. মূল্যায়নে কমিউনিটিকে অন্তর্ভুক্ত করা

1. For example, the Organizational Capacity Assessment and Certification process (OCAC), Branch Organizational Capacity Assessment (BOCA) and Preparedness for Effective Response (PER) processes. [↑](#footnote-ref-1)