# টুল ১৪: স্বেচ্ছাসেবকদের জন্য প্রশ্নোত্তর শীট

#### এই টুলের উদ্দেশ্য

এই প্রশ্ন ও উত্তর (কিউএন্ডএ) শীটটি স্বেচ্ছাসেবকদের এবং কর্মীদের মূল্যায়ন, বাস্তবায়ন এবং যখন প্রোগ্রাম শেষ হতে চলেছে তখন কমিউনিটির সদস্যদের জিজ্ঞাসা করা সাধারণ প্রশ্নের উত্তর দিতে সহায়তা করে। কর্মসূচি বা সাড়াদানটি সম্পর্কে নিখুঁত, সামঞ্জস্যপূর্ণ তথ্য পাচ্ছে তা নিশ্চিত করার মাধ্যমে কমিউনিটির মধ্যে বিভ্রান্তি এবং হতাশা রোধ করতে সাহায্য করে।

আপনার কর্মসূচি বা সাড়াদানের জন্য প্রাসঙ্গিকতা অনুযায়ী নিচের তালিকায় প্রশ্ন যোগ করুন বা সরিয়ে দিন। যেখানে সম্ভব সেখানে প্রস্তাবিত উত্তর প্রদান করা হয়েছে, তবে এই নথিটিকে প্রতিটি কর্মসূচি বা সাড়াদানের জন্য নির্দিষ্ট তথ্য দিয়ে আপডেট করা উচিৎ। কমিউনিটির স্বেচ্ছাসেবক সহ পুরো টিমের সাথে এটি তৈরি করলে তা টুলটির প্রতি দায়িত্ববোধ তৈরি করতে সাহায্য করে, সবচেয়ে বেশি জিজ্ঞাসিত প্রশ্নগুলিকে যে রাখা হয়েছে এবং স্থানীয় প্রেক্ষাপটের জন্য সবচেয়ে ভাল উপায়ে উত্তর লেখা হয়েছে তা নিশ্চিত করে। এটি একটি জীবন্ত নথি হওয়া উচিৎ, নতুন প্রশ্ন উত্থাপিত হওয়ার সাথে সাথে এটিকে নিয়মিত আপডেট করা উচিৎ।

#### সাধারণত যে প্রশ্নগুলি করা হয়, আর সেগুলির উত্তর

|  |  |
| --- | --- |
| **প্রশ্ন** | **উত্তর** |
| **রেড ক্রস অ্যান্ড রেড ক্রিসেন্ট এবং/অথবা ন্যাশনাল সোসাইটি কারা?** | *<ন্যাশনাল সোসাইটির নাম লিখুন>* বিশ্বের বৃহত্তম মানবিক নেটওয়ার্ক ইন্টারন্যাশনাল রেড ক্রস এবং রেড ক্রিসেন্ট মুভমেন্টের সদস্য। সম্মিলিতভাবে, আমরা দুর্যোগ এবং স্বাস্থ্য বিষয়ক জরুরি অবস্থার আগে, চলাকালীন এবং পরে ঝুঁকির সম্মুখীন মানুষের প্রয়োজন মেটাতে এবং জীবনযাত্রার মান উন্নয়নে কাজ করি। আমরা জাতীয়তা, জাতি, লিঙ্গ, ধর্মীয় বিশ্বাস, শ্রেণী এবং রাজনৈতিক মতামতের প্রতি নিরপেক্ষতা বজায় রেখে এটি করি।  রেড ক্রস রেড ক্রিসেন্ট কর্তৃক প্রদত্ত যেকোনো সহায়তাই বিনামূল্যে দেওয়া হয়। সহায়তার বিনিময়ে আপনার কাছে কখনই অর্থ বা যৌন সুবিধা চাওয়া উচিত নয়। যদি চাওয়া হয়, তাহলে +41 800 437 272 নম্বরে কল করে আমাদের মতামত ব্যবস্থার *<মতামত ব্যবস্থার বিস্তারিত বিবরণ লিখুন>* মাধ্যমে, অথবা আমাদের দলের ভেতর আপনার বিশ্বস্ত কোনো সদস্যের সাথে কথা বলে অবিলম্বে আমাদের জানান।  *ন্যাশনাল সোসাইটি এবং এর কার্যবিধি, এটি দেশে কী ধরনের পরিষেবা এবং সহায়তা প্রদান করে, নিকটতম অফিস বা শাখা এবং স্বেচ্ছাসেবকদের সংখ্যা সম্পর্কে তথ্য যোগ করুন। কর্মী এবং স্বেচ্ছাসেবকদের কাছ থেকে লোকেরা কেমন আচরণ আশা করতে পারে তা ব্যাখ্যা করুন।* |
| **রেড ক্রস অ্যান্ড রেড ক্রিসেন্ট কী একটি ধর্মীয় প্রতিষ্ঠান?** | *<ন্যাশনাল সোসাইটির নাম লিখুন>* কোনো ধর্মীয় সংগঠন নয়। জাতি, ধর্মীয় বিশ্বাস, শ্রেণী বা রাজনৈতিক মতাদর্শ নির্বিশেষে, আমরা শুধুমাত্র প্রয়োজনের ভিত্তিতে মানুষকে সাহায্য করি। আমাদের লক্ষ্য হল যাদের সবচেয়ে বেশি প্রয়োজন, তাদেরকে সাহায্য করা। রেড ক্রস এবং রেড ক্রিসেন্ট প্রতীকগুলি ১৮০০ সাল থেকে ব্যবহার করা হচ্ছে। যদিও সেগুলির সাথে ধর্মের কোনো সম্পর্ক নেই।  *ন্যাশনাল সোসাইটি, এটি যেসব বিভিন্ন কমিউনিটিতে কাজ করে এবং এটির স্বেচ্ছাসেবক দলের বৈচিত্র্য সম্পর্কে তথ্য যোগ করুন।* |
| **আপনারা কী সরকারের অংশ?** | না। ন্যাশনাল রেড ক্রস এবং রেড ক্রিসেন্ট সোসাইটি সরকারের অংশ নয়, তবে সংকটের সময় আমরা সহায়ক শক্তি হিসেবে কাজ করি বা সরকারি কর্তৃপক্ষকে সহায়তা করি। এর মানে হল আমরা সরকারি কর্তৃপক্ষের সাথে অংশীদারিত্বের ভিত্তিতে কাজ করি। এর মধ্যে অ্যাম্বুলেন্স পরিষেবা প্রদান, রক্তদান, প্রাথমিক চিকিৎসার প্রশিক্ষণ বা দুর্যোগের সময় সাড়াদানে সাহায্য করা অন্তর্ভুক্ত থাকতে পারে। তবে, ন্যাশনাল সোসাইটি সমূহ সরকার থেকে স্বাধীন এবং শুধুমাত্র প্রয়োজনের ভিত্তিতে নিরপেক্ষভাবে কাজ করে।  *দেশে ন্যাশনাল সোসাইটির নির্দিষ্ট কার্যবিধি এবং সরকারের সাথে এর ভূমিকা সম্পর্কে তথ্য যোগ করুন।* |
| **আমাদের কমিউনিটিতে আপনার কী করছেন?** | *ন্যাশনাল সোসাইটি, আইএফআরসি বা আইসিআরসি কমিউনিটিতে কী করছে সে সম্পর্কে তথ্য যোগ করুন, যার মধ্যে আছে:*   * *কর্মসূচি বা সাড়াদানের লক্ষ্য এবং বাস্তবায়িত কার্যক্রমের ধরণ* * *কর্মসূচি বা সাড়াদানটি কতদিন চলবে এবং কখন শুরু হয়েছে* * *মানুষেরা কীভাবে সহায়তা পেতে পারে, উদাহরণস্বরূপ স্বাস্থ্য ক্লিনিক, বিতরণ প্রক্রিয়া, আশ্রয় সহায়তা ইত্যাদি* * *কর্মসূচি বা সাড়াদানটি কাদের সাহায্য করবে এবং কেন* * *কর্মসূচি বা সাড়াদানটিতে কারা কাজ করবে, যেমন কর্মচারী টিম, স্বেচ্ছাসেবক ইত্যাদি?* * *কর্মসূচি বা সাড়াদানটিতে মানুষেরা কীভাবে অংশগ্রহণ করতে পারে তা ব্যাখ্যা করুন, যেমন কমিউনিটির মিটিং, কমিটি বা মতামত জানানোর ব্যবস্থা।* |
| **আপনার এতসব প্রশ্ন কেন করছেন?**  *(মূল্যায়নের সময়)* | এই কমিউনিটির প্রধান প্রয়োজনগুলি কী, তা বোঝার জন্য আমরা এই প্রশ্নগুলো করছি। একবার আমরা এই কমিউনিটির প্রয়োজন সমূহ সম্পর্কে তথ্য সংগ্রহ করলে, আমরা মূল্যায়ন করব যে সহায়তা করার জন্য আমরা কিছু করতে পারি কিনা। যদি আমরা এই প্রশ্নগুলো জিজ্ঞাসা করার জন্য সময় না দিই, তাহলে আমরা এমন সহায়তা প্রদান করতে পারি যা দরকারী বা প্রয়োজনীয় নয়।  আপনার প্রদান করা তথ্য গোপন রাখা হবে। কেউ যদি না চায় তবে প্রশ্নের উত্তর দেওয়ার দরকার নেই। প্রশ্নের উত্তর দেওয়া মানেই সহায়তার সহায়তার নিশ্চয়তা পাওয়া নয়।  *মূল্যায়ন সম্পর্কে তথ্য যোগ করুন,যার মধ্যে আছে:*   * *মূল্যায়নের উদ্দেশ্য, যেমন আপনি কী তথ্য জানতে চেষ্টা করছেন এবং কী উদ্দেশ্যে* * *মূল্যায়নটি কত দিন চলবে* * *কাদের প্রশ্ন করা হবে, কারা করবেন এবং কোন পদ্ধতির মাধ্যমে, যেমন ফোকাস গ্রুপ আলোচনা, কী ইনফরম্যান্ট ইন্টারভিউ, হাউসহোল্ড সার্ভে ইত্যাদি* * *আপনি মানুষের তথ্য কীভাবে ব্যবহার করবেন* * *আপনি কখন ফিরে আসবেন এবং মূল্যায়নের ফলাফল জানাবেন* * *মানুষেরা কীভাবে প্রশ্ন জিজ্ঞাসা করতে পারে, যেমন, মতামত জানানোর ব্যবস্থার বিস্তারিত বা শাখায় যোগাযোগের বিবরণ দিন* * *সীমাবদ্ধতা সম্পর্কে সৎ থাকার মাধ্যমে তাদের প্রত্যাশাকে নিয়ন্ত্রণে রাখুন। উদাহরণস্বরূপ, কোনও কর্মসূচির যদি নিশ্চয়তা না থাকে বা এটি একটি সেক্টরের মধ্যে সীমাবদ্ধ থাকে, অথবা মূল্যায়নের পর একটি কর্মসূচি শুরু হতে অনেক দেরি হতে পারে, তাহলে এটি স্পষ্টভাবে কমিউনিটিকে জানানোটা গুরুত্বপূর্ণ। যদি নিশ্চিত না হোন,তাহলে ফিরে আসার প্রতিশ্রুতি দেবেন না।* |
| **আপনারা কখন ফিরে আসবেন, আর কী দেবেন?** | *এই প্রশ্নের উত্তর সততার সাথে দেওয়া খুবই গুরুত্বপূর্ণ, নাহলে কমিউনিটির মধ্যে ভুল প্রত্যাশা তৈরি হতে পারে, যা ন্যাশনাল সোসাইটির খ্যাতি এবং কমিউনিটির সাথে সম্পর্ককে ক্ষতিগ্রস্ত করতে পারে। যদি এটি ইতিমধ্যে নির্ধারিত এবং নিশ্চিত না হয় তবে মানুষদের বলবেন না যে আপনি সহায়তা প্রদান করতে ফিরে আসবেন, বা তারা কী ধরণের সহায়তা পাবে।*  *এখানে তথ্য যোগ করুন:*   * *মূল্যায়নের উদ্দেশ্য, যেমন আপনি কী তথ্য জানতে চেষ্টা করছেন এবং কী উদ্দেশ্যে। যেমন, এটি কি ইতিমধ্যেই নিশ্চিত হওয়া প্রোগ্রামের জন্য একটি মূল্যায়ন? নাকি এটি এই বিশেষ কমিউনিটি সহায়তা পাবে কিনা তা সিদ্ধান্ত নেওয়ার জন্য একটি মূল্যায়ন?* * *কর্মসূচি বা সাড়াদান কী ধরণের সহায়তা প্রদান করবে সে সম্পর্কে আপনি এখানে তথ্য অন্তর্ভুক্ত করতে পারেন - তবে কেবল যদি এটি ইতিমধ্যে নির্ধারিত এবং নিশ্চিত হয়, যেমন বোরহোল স্থাপন, স্বাস্থ্যসেবা প্রদান, আশ্রয় নির্মাণ ইত্যাদি* * *আপনি কখন মূল্যায়নের ফলাফলের বিষয়ে কমিউনিটিকে মতামত জানাবেন বলে আশা করছেন* * *সেই মতামতটিকে কীভাবে প্রদান করা হবে, অর্থাৎ কমিউনিটির নেতা, একটি কমিউনিটি সভা,বা কমিউনিটির স্বেচ্ছাসেবকদের মাধ্যমে ইত্যাদি* * *মানুষেরা কীভাবে প্রশ্ন জিজ্ঞাসা করতে পারে, যেমন, মতামত জানানোর ব্যবস্থার বিস্তারিত বা শাখায় যোগাযোগের বিবরণ দিন।* |
| **আমি সহায়তা কেন পাচ্ছি না?** | দুর্ভাগ্যবশত, কমিউনিটির সকলকে সহায়তা করার জন্য পর্যাপ্ত সংস্থান আমাদের নেই এবং তাই আমরা সবচেয়ে দুর্বল বা সবচেয়ে বেশি সহায়তার প্রয়োজন এমন ব্যক্তিদের দিকে মনোযোগ দিচ্ছি।  *এখানে তথ্য যোগ করুন:*   * *সহায়তা পাওয়ার জন্য বাছাই হওয়ার মানদণ্ড* * *কেন এই জনগোষ্ঠীগুলিকে সহায়তা পাওয়ার জন্য বেছে নেওয়া হয়েছে।* * *বাছাই করার মানদণ্ড কীভাবে ঠিক করা হয়েছিল এবং কমিউনিটির কেউ মানদণ্ডে সম্মত হওয়ার সাথে জড়িত ছিল কিনা* * *সহায়তা পাওয়ার জন্য লোকেদের কীভাবে লক্ষ্যবস্তু করা হয়েছিল এবং প্রাপকদের চিহ্নিত করার সাথে কারা জড়িত ছিল* * *ন্যায্যতা নিশ্চিত করার জন্য ন্যাশনাল সোসাইটি কর্তৃক প্রাপকদের তালিকা কীভাবে পরীক্ষা ও যাচাই করা হয়েছিল* * *যদি তারা মনে করে যে তাদেরকে অন্যায়ভাবে তালিকা থেকে বাদ দেওয়া হয়েছে,তবে মানুষেরা কীভাবে আনুষ্ঠানিকভাবে তাদের কেসটি পর্যালোচনার জন্য অনুরোধ করতে পারে। উদাহরণস্বরূপ, মতামত জানানোর ব্যবস্থার বিস্তারিত বিবরণ। এর জন্য কর্মসূচি বা সাড়াদানে একটি তদন্ত প্রক্রিয়াও বহাল থাকতে হবে* * *সামগ্রিকভাবে কমিউনিটিকে সমর্থন করবে এমন কোনো কাজকর্মের বিবরণ অন্তর্ভুক্ত করলে সুবিধা হতে পারে। উদাহরণস্বরূপ, স্বাস্থ্যবিধি বা স্বাস্থ্যের প্রচার, বোরহোল স্থাপন বা স্বাস্থ্য ক্লিনিক সমূহ।*   [*সিইএ টুল ১৮*](https://communityengagementhub.org/resource/cea-toolkit/)*দেখুন : এই সমস্যাটির বিষয়ে আরো দিকনির্দেশনার জন্য* [*বাছাই করার মানদণ্ডের অংশগ্রহণমূলক পন্থা*](https://communityengagementhub.org/resource/cea-toolkit/) |
| **আপনারা X কেন দিচ্ছেন না?**  *যেখানে X হলো এক ধরণের সহায়তা সামগ্রী বা সহায়তা যা ন্যাশনাল সোসাইটি প্রদান করছে না, যেমন খাদ্য, শিক্ষা, আশ্রয় ইত্যাদি* | দুর্ভাগ্যবশত, আমরা কমিউনিটির সকল চাহিদা পূরণ করতে পারছি না। আমাদের কাছে শুধুমাত্র *<কর্মসূচি বা যেটিকে সহায়তা করবে তার বিবরণ লিখুন>* প্রদানের জন্য তহবিল এবং সংস্থান রয়েছে। আশা করি এটি এখনও দরকারী এবং এখানে প্রয়োজনীয়? আমরা স্বীকার করি যে এখানে বসবাসকারী মানুষদের অন্যান্য ধরণের সহায়তার প্রয়োজন রয়েছে এবং আমরা দুঃখিত যে আমরা সমস্ত প্রয়োজন মেটাতে করতে পারছি না। তবে, অনুগ্রহ করে *<এই সহায়তাটি প্রদানকারী অন্য একটি সংস্থার নাম এবং যোগাযোগের বিবরণ লিখুন>* এর সাথে যোগাযোগ করুন অথবা আমাদের মতামত জানানোর ব্যবস্থার *<মতামত জানানোর ব্যবস্থার বিস্তারিত বিবরণ লিখুন>* মাধ্যমে এটি উত্থাপন করুন।  *এখানে তথ্য যোগ করুন:*   * *কর্মসূচি বা সাড়াদানটি কীভাবে ডিজাইন করা হয়েছিল। উদাহরণস্বরূপ, কমিউনিটি কি কর্মসূচিটি ডিজাইন করার ক্ষেত্রে মতামত দিয়েছিল? যদি তাই হয়, তবে ব্যাখ্যা করুন যে এই প্রক্রিয়াটি কীভাবে কাজ করেছে এবং কারা অংশ নিয়েছিল। যদি কর্মসূচি বা সাড়াদানটি দাতা তহবিলের শর্ত অনুযায়ী হয়, তবে কমিউনিটিকে তা ব্যাখ্যা করুন। ন্যাশনাল সোসাইটি যে বাধ্যবাধকতা এবং সীমাবদ্ধতাগুলির সম্মুখীন হয় সেগুলি জানালে তা বোঝাপড়া তৈরি করতে এবং আরও সহযোগিতামূলক পন্থাকে উৎসাহিত করতে সাহায্য করতে পারে* * *কমিউনিটিতে কর্মরত অন্যান্য সংস্থাগুলির সম্পর্কে তথ্য থাকা টা গুরুত্বপূর্ণ, যাতে ন্যাশনাল সোসাইটি যে সহায়তাগুলি প্রদান করতে পারে না,মানুষ সেগুলি চাইলে তাদেরকে অন্য সংস্থার কাছে রেফার করা যায়।* |
| **আমি খুশি নই, অভিযোগ কীভাবে করবো?** | আমরা দুঃখিত যে আপনি আমাদের ব্যাপারে খুশি নন। আমরা কীভাবে উন্নতি করতে পারি সে সম্পর্কে উদ্বেগ, অভিযোগ বা পরামর্শ জানানোর অধিকার সকলেরই আছে। অনুগ্রহ করে আমাদের মতামত জানানোর ব্যবস্থার মাধ্যমে এটি করুন।  *এখানে ন্যাশনাল সোসাইটির মতামত জানানোর ব্যবস্থা সম্পর্কে তথ্য যোগ করুন, যার মধ্যে রয়েছে:*   * *মতামত জানানোর ব্যবস্থা কী ধরণের সমস্যার সমাধান করতে পারে এবং কী পারে না।* * *মানুষেরা প্রশ্ন, উদ্বেগ বা পরামর্শ উত্থাপন করতে কোন মাধ্যমগুলি ব্যবহার করতে পারে।* * *তাদের মতামত কীভাবে ব্যবহার করা হয় এবং কখন তারা ন্যাশনাল সোসাইটির কাছ থেকে উত্তর আশা করতে পারে* * *কীভাবে উত্তর দেওয়া হবে, অর্থাৎ তাদের সাথে কি সরাসরি যোগাযোগ করা হবে?* * *তাদের তথ্য কীভাবে সুরক্ষিত এবং গোপন রাখা হবে* * *যদি মানুষের কোনো মতামত ন্যাশনাল সোসাইটির আওতার বাইরে পড়ে, তাহলে মানুষদেরকে রেফার করা যেতে পারে এমন পরিষেবা প্রদানকারী অন্যান্য সংস্থাগুলির বিবরণ*   *যদি আপনি এটা করতে পারবেন বলে নিশ্চিত না হন, তবে কারও অভিযোগের উত্তরে মনগড়া কিছু না বলা বা তা সমাধানের প্রতিশ্রুতি না দেওয়াটা গুরুত্বপূর্ণ।*  [*সিইএ টুল ১৫*](https://communityengagementhub.org/resource/cea-toolkit/)*দেখুন :আরও দিকনির্দেশনার জন্য* [*মতামতের কিট।*](https://communityengagementhub.org/resource/cea-toolkit/) |
| **রেড ক্রস অ্যান্ড রেড ক্রিসেন্টে আমি কীভাবে চাকরি বা স্বেচ্ছাসেবকের পদ পেতে পারি?** | *এখানে তথ্য যোগ করুন:*   * *ন্যায্যতা এবং স্বচ্ছতার উপর জোর দিয়ে - ন্যাশনাল সোসাইটি কোথায় শূন্যপদের বিজ্ঞাপন দেয় এবং নিয়োগ প্রক্রিয়াগুলি কীভাবে কাজ করে।* * *ন্যাশনাল সোসাইটির ভেতরে পাওয়া যাচ্ছে এমন স্বেচ্ছাসেবকের পদ এবং সুযোগ।* * *মানুষ কীভাবে স্বেচ্ছাসেবক হিসেবে নাম লেখাতে পারে,অর্থাৎ স্থানীয় শাখা বা প্রধান কার্যালয়ের যোগাযোগের বিবরণ* |
| **রেড ক্রস অ্যান্ড রেড ক্রিসেন্টের সহায়তার জন্য কি আমাদের টাকা দিতে হবে?** | না। রেড ক্রস রেড ক্রিসেন্টে পরিষেবা ও সহায়তা সমূহ বিনামূল্যে প্রদান করা হয়। সহায়তার বিনিময়ে আপনার কাছে কখনই অর্থ বা যৌন সুবিধা চাওয়া উচিৎ নয়। যদি চাওয়া হয়, তাহলে +41 800 437 272 নম্বরে কল করে আমাদের মতামত ব্যবস্থার *<মতামত ব্যবস্থার বিস্তারিত বিবরণ লিখুন>* মাধ্যমে, অথবা আমাদের দলের ভেতর আপনার বিশ্বস্ত কোনো সদস্যের সাথে কথা বলে অবিলম্বে আমাদের জানান। |
| **আপনারা আমাদের কমিউনিটিতে আর কত সময় কাজ করবেন?** | *এখানে তথ্য যোগ করুন:*   * *কর্মসূচিটি কখন শুরু হয়েছিল এবং এটি কতদিন চলার কথা ছিল।* * *কর্মসূচিটি আর কত দিন চলবে, সমাপ্তির তারিখ জানানোর ব্যাপারে সৎ থাকুন এবং নিশ্চিত না হলে, কর্মসূচিটি বাড়ানো হবে এমন প্রত্যাশা তৈরি না করার বিষয়ে সাবধান থাকুন* * *যদি সমাপ্তির তারিখ কাছাকাছি হয়, তবে কর্মসূচিটি কীভাবে কমিউনিটির কাছে হস্তান্তর করা হবে এবং কমিউনিটির মধ্যে কারা এই সিদ্ধান্তগুলি নেওয়াতে অংশ নিয়েছে তার বিবরণ অন্তর্ভুক্ত করুন* * *মানুষ আরও প্রশ্ন বা উদ্বেগ জানাতে চাইলে মতামত জানানোর ব্যবস্থাটির বিবরণ।*   [*সিইএ টুল ২০*](https://communityengagementhub.org/resource/cea-toolkit/)*দেখুন : আরো পরামর্শের জন্য* [*এক্সিট স্ট্র্যাটেজি গাইডেন্স।*](https://communityengagementhub.org/resource/cea-toolkit/) |
| **আপনারা চলে যাচ্ছেন কেন?** | *এখানে তথ্য যোগ করুন:*   * *কর্মসূচিটি কখন শুরু হয়েছিল, এটি কতদিন চলার কথা ছিল এবং এটির সময়কাল বাড়ানো হয়েছে কিনা।* * *কর্মসূচিটি কেন শেষ হচ্ছে,অর্থাৎ নির্ধারিত সমাপ্তির তারিখ, তহবিলের অভাব, চাহিদাগুলি পূরণ হয়ে গেছে?* * *কর্মসূচিটি সময় কী অর্জিত হয়েছে, অর্থাৎ কর্মসূচিটি কি তার উদ্দেশ্য পূরণ করেছে?* * *কর্মসূচিটি কীভাবে কমিউনিটির কাছে হস্তান্তর করা হবে, হস্তান্তরের বিভিন্ন পর্যায়, শেষ হওয়ার তারিখ এবং কমিউনিটির কারা কারা এই প্রক্রিয়ায় জড়িত* * *হস্তান্তরের সময় কীভাবে মানুষদের অবহিত রাখা হবে* * *মানুষ আরও প্রশ্ন বা উদ্বেগ জানাতে চাইলে মতামত জানানোর ব্যবস্থাটির বিবরণ।*   [*সিইএ টুল ২০*](https://communityengagementhub.org/resource/cea-toolkit/)*দেখুন : আরো পরামর্শের জন্য* [*এক্সিট স্ট্র্যাটেজি গাইডেন্স।*](https://communityengagementhub.org/resource/cea-toolkit/) |