# টুল ১৬: ফোকাস গ্রুপ ডিসকাশন (এফজিডি) গাইড

#### এই নথির বিষয়বস্তু

১. [এই টুলের উদ্দেশ্য](#_heading=h.30j0zll)

২. ফোকাস গ্রুপ ডিসকাশন [কী](#_heading=h.26in1rg)?

৩. [ফোকাস গ্রুপ ডিসকাশন কীভাবে কমিউনিটি এনগেজমেন্ট অ্যান্ড অ্যাকাউন্ট্যাবিলিটিতে সহায়তা করতে পারে](#_heading=h.lnxbz9)

৪. [কীভাবে একটি ফোকাস গ্রুপ ডিসকাশন পরিচালনা করতে হয়](#_How_to_run)

৫. [ফোকাস গ্রুপ ডিসকাশনে জিজ্ঞাসা করার জন্য কমিউনিটি এনগেজমেন্ট অ্যান্ড অ্যাকাউন্ট্যাবিলিটি বিষয়ক প্রশ্ন:](#_heading=h.44sinio)

* + [মূল্যায়নের অংশ হিসেবে](#_heading=h.z337ya)
  + [পরিকল্পনার অংশ হিসেবে](#_heading=h.3j2qqm3)
  + [পরিবিক্ষণও মূল্যায়নের অংশ হিসেবে।](#_heading=h.1y810tw)

#### এই টুলের উদ্দেশ্য

এই টুলটি একটি কার্যকর ফোকাস গ্রুপ ডিসকাশন (এফজিডি) পরিচালনার বিষয়ে দিকনির্দেশনা প্রদান করে, যার মধ্যে রয়েছে সংগঠন, ভূমিকা এবং দায়িত্ব, সেইসাথে কমিউনিটি এনগেজমেন্টের পন্থাগুলি পরিকল্পনা, পরিবিক্ষণ এবং মূল্যায়ন করতে সাহায্য করার জন্য জিজ্ঞাসা করার মতো প্রশ্ন।

#### ফোকাস গ্রুপ ডিসকাশন কী?

ফোকাস গ্রুপ ডিসকাশন (এফজিডি) হলো গুণগত উপাত্ত সংগ্রহের একটি পদ্ধতি যা একটি নির্দিষ্ট বিষয়ে আলোচনার জন্য কমিউনিটির সদস্যদের একত্রিত করে। প্রশ্নগুলি হবে উন্মুক্ত, যার লক্ষ্য হলো অনানুষ্ঠানিক আলোচনাকে উৎসাহিত করা এবং একটি জরিপের মাধ্যমে যতটা সম্ভব তার চেয়ে বেশি বিস্তারিতভাবে মানুষের দৃষ্টিভঙ্গিকে অনুসন্ধান করা। একটি এফজিডি সাধারণত ৬০-৯০ মিনিট স্থায়ী হয় এবং এতে ৬ থেকে ১২ জন অংশগ্রহণকারী থাকে।

#### ফোকাস গ্রুপ ডিসকাশন কীভাবে কমিউনিটি এনগেজমেন্ট অ্যান্ড অ্যাকাউন্ট্যাবিলিটিতে সহায়তা করতে পারে?

মূল্যায়ন, পরিকল্পনা, পরিবিক্ষণ ও মূল্যায়নের সময় এফজিডি ব্যবহার করা যেতে পারে:

* **মূল্যায়নের সময়**, এফজিডিগুলি কমিউনিটির প্রেক্ষাপট সম্পর্কে আরো গভীর একটি ধারণা পেতে ব্যবহার করা যেতে পারে, যার মধ্যে রয়েছে মানুষের বিশ্বাস এবং মূল্যবোধ, সামাজিক এবং সাংস্কৃতিক বৈশিষ্ট্য, ক্ষমতার বিন্যাস ও প্রয়োগ, সক্ষমতা এবং রেড ক্রস রেড ক্রিসেন্ট সম্পর্কে ধারণা। [টুল ১৩](https://communityengagementhub.org/resource/cea-toolkit/) দেখুন:আরো দিকনির্দেশনার জন্য  [মূল্যায়ন সমূহে সিইএ](https://communityengagementhub.org/resource/cea-toolkit/) দেখুন।
* **পরিকল্পনার সময়**, কমিউনিটির সাথে সমাধান চিহ্নিত করতে ও অগ্রাধিকার দিতে, কর্মসূচির ফলাফল, কাজকর্ম, ভূমিকা ও দায়িত্ব সমূহ নিয়ে এবং কর্মসূচি চলাকালীন ন্যাশনাল সোসাইটির কমিউনিটির সাথে কীভাবে কাজ করা উচিত তা সম্মত হওয়ার জন্য এফজিডি ব্যবহার করা যেতে পারে।
* **পরিবিক্ষণের সময়**, কর্মসূচিটি মানুষের প্রয়োজন কতটা ভালোভাবে পূরণ করছে, এটি সঠিক মানুষের কাছে পৌঁছাচ্ছে কিনা, স্বনির্ভর ও সহনশীল হতে সহায়তা করছে কিনা এবং মানুষ কর্মসূচির তথ্যের গুণমান, তাতে অংশগ্রহণ এবং কর্মসূচির উপর তাদের প্রভাব নিয়ে সন্তুষ্ট কিনা তা জানার জন্য এফজিডি ব্যবহার করা যেতে পারে।
* **মূল্যায়নের সময়**, কর্মসূচিটি মানুষের প্রয়োজন পূরণ করেছে কিনা, সহায়তা প্রাসঙ্গিক এবং সময়োপযোগী ছিল কিনা, মানুষ কর্মসূচির তথ্যের গুণমান, তাতে অংশগ্রহণ এবং কর্মসূচির উপর তাদের প্রভাব নিয়ে সন্তুষ্ট ছিল কিনা এবং ভবিষ্যতে কর্মসূচিগুলিতে তারা কিছু পরিবর্তন বা উন্নতি করতে চায় কিনা তা মূল্যায়ন করতে এফজিডি ব্যবহার করা যেতে পারে।

#### একটি ফোকাস গ্রুপ ডিসকাশন কীভাবে পরিচালনা করতে হয়

**একটি এফজিডি পরিকল্পনা করা**

* একটি এফজিডি-র জন্য একজন সঞ্চালক এবং একজন লিপিকার প্রয়োজন হয়। একজন আদর্শ সঞ্চালকের এফজিডি পরিচালনার পূর্ব অভিজ্ঞতা থাকা উচিৎ
* নিশ্চিত করুন যে সঞ্চালক এবং লিপিকার হয় কমিউনিটির ভাষায় সাবলীলভাবে কথা বলতে পারেন নাহয় একজন দোভাষীর সাথে কাজ করতে সক্ষম। দোভাষীরা যে প্রশ্নগুলি বুঝেছে তা নিশ্চিত হওয়ার জন্য সবসময় তাদের সাথে সেগুলি আগে থেকে আলোচনা করে নিন।
* সমস্ত এফজিডি প্রশ্নগুলিকে প্রাসঙ্গিক স্থানীয় ভাষায় অনুবাদ করুন এবং সেগুলির অর্থ বোঝা যাচ্ছে কিনা ও সেগুলি সংস্কৃতি অনুযায়ী যথাযথ কিনা তা নিশ্চিত করার জন্য একজন স্থানীয় ভাষাভাষীর সাথে পরীক্ষা করুন
* দোভাষী সহ পুরো টিমের সাথে একটি রোল প্লে`র মাধ্যমে আগে থেকে এফজিডি অনুশীলন করলে সুবিধা হতে পারে।
* স্থানীয় শাখার সাথে পরিকল্পনা করুন কখন এবং কোথায় এফজিডি অনুষ্ঠিত হওয়া এবং এতে কাদের অংশগ্রহণ করা উচিৎ, যাতে তারা কমিউনিটির সাথে এটি পরিকল্পনা করতে পারে। যদি পক্ষপাতিত্ব দেখানোর সম্ভাবনা থাকে, তাহলে কমিউনিটির নেতাদের দ্বারা অংশগ্রহণকারীদের বাছাই করা এড়াতে চেষ্টা করুন
* খাবার ও পানীয় সরবরাহ করার কথা বিবেচনা করুন, তবে অংশগ্রহণের জন্য কমিউনিটির সদস্যদের অর্থ দেবেন না।

**গ্রুপটি তৈরি করা:**

* অনেকে যাতে আড়ি পাততে না পারে, সেজন্য এফজিডি পরিচালনার জন্য একটি একান্ত স্থান চিহ্নিত করুন।
* অংশগ্রহণকারীর সংখ্যা সর্বোচ্চ ১২ জনের মধ্যে সীমাবদ্ধ রাখুন, অন্যথায় কথোপকথনটি নিয়ন্ত্রণ করা কঠিন হতে পারে। কমিউনিটির স্বেচ্ছাসেবক বা কমিউনিটি প্রতিনিধিকে সংখ্যা নিয়ন্ত্রণে সহায়তা করতে বলুন এবং যদি আরও বেশি লোক অংশগ্রহণ করতে আগ্রহী হয় তবে একটি অতিরিক্ত এফজিডি আয়োজন করার প্রস্তাব দিন, যাতে তারা বঞ্চিত বোধ না করে
* একজন কমিউনিটি নেতার অংশগ্রহণ মানুষের দেওয়া উত্তরকে প্রভাবিত করতে পারে। একটি ভাল কৌশল হলো দলের অন্য এক সদস্যকে এফজিডি-র একই সময়ে কমিউনিটি নেতার সাথে একটি কী ইনফরম্যান্ট ইন্টারভিউ পরিচালনা করতে বলা।
* নিচের চিত্র অনুযায়ী মানুষদেরকে একটি বৃত্তে বসান:

A diagram of a number of symbols

AI-generated content may be incorrect.

ফ্যাসিলিটেটর এবং নোট-টেকারের একে অপরের পাশে বসা উচিত।

সবার একই উচ্চতায় বসা উচিৎ, অর্থাৎ সঞ্চালক এবং লিপিকার চেয়ারে বসে বাকি সবাইকে মাটিতে বসানো হতে বিরত থাকা।

**শুরুতে:**

* নিজের পরিচয় দিন, এফজিডি-র উদ্দেশ্য ও সময়কাল বুঝিয়ে বলুন এবং অংশগ্রহণকারীদেরকেও নিজেদের পরিচয় দেওয়ার সুযোগ দিন
* অংশগ্রহণ করতে মানুষদের সম্মতি এবং নোট নেওয়ার অনুমতি চান
* স্পষ্টভাবে ব্যাখ্যা করুন যে কেউ এফজিডি-তে অংশগ্রহণ করলে তা তাদের সহায়তা পাওয়ার নিশ্চয়তা দেয় না, এবং সহায়তা পাওয়ার জন্য মানুষের অংশগ্রহণ করারও প্রয়োজন নেই
* শুরুতে কিছু নিয়মকানুন ঠিক করে নিলে সুবিধা হতে পারে, যেমন প্রত্যেকের কথা বলার অধিকার আছে, একে অপরের কথা বাধা দেওয়া উচিত নয়, কোনো সঠিক উত্তর নেই, লোকেরা কোনো একটি প্রশ্নের উত্তর না দেওয়ার বিকল্পটি বেছে নিতে পারে এবং যা কিছু জানানো হবে তা গোপন রাখা উচিৎ।

**প্রশ্ন জিজ্ঞাসা করার সময়:**

* 'হ্যাঁ/না' প্রশ্ন বা ইঙ্গিতপূর্ণ প্রশ্ন (অর্থাৎ, 'আপনি কি একমত যে...?) জিজ্ঞাসা করবেন না।
* প্রশ্নগুলি কঠোরভাবে অনুসরণ করবেন না এবং তাড়াহুড়ো করবেন না। এফজিডি হলো একটি খোলা আলাপচারিতা, কোনো জরিপ নয়, তাই যদি কোনো আকর্ষণীয় বিষয় উঠে আসে তবে তা থেকে পাওয়া প্রাসঙ্গিক আরো প্রশ্ন করুন
* সম্মান রেখে ও সংবেদনশীল উপায়ে সংবেদনশীল প্রশ্ন জিজ্ঞাসা করুন এবং যদি একটি বিষয় মানুষদের অস্বস্তি বোধ করায়, তাহলে কখন পরের বিষয়ে চলে যেতে হবে তা বুঝুন
* সবাইকে কথা বলতে উৎসাহিত করুন। যদি কেউ কথা না বলে তবে তাদের মতামত জিজ্ঞাসা করুন বা যদি কেউ খুব বেশি কথা বলে তবে দলের বাকিরা কী মনে করে তা জিজ্ঞাসা করুন
* **কোনো মানুষের সম্পূর্ণ পরিস্থিতি না জেনে সে যা বলে তা বিচার করবেন না** - খোলামেলাভাবে শুনুন, এমনকি যদি আপনি দ্বিমত পোষণ করেন তাও, এবং লোকেদের উত্তরে নেতিবাচক প্রতিক্রিয়া দেখাবেন না
* যদি মানুষ সুরক্ষা বা যৌন শোষণ এবং নির্যাতনের সাথে যুক্ত সমস্যার কথা বলে, তবে তাদের যতটা ইচ্ছা ততটা কথা বলতে দিন, তবে বিস্তারিত জানার জন্য তাদেরকে সবার সামনে চাপ দেবেন না। এফজিডি শেষে তাদের সাথে আলাদাভাবে কথা বলুন এবং সমস্যাটি নিয়ে অনুসন্ধান বা তদন্ত করার অনুমতি নিন আর তাদের যোগাযোগের বিবরণ নিন। আপনাকে এটি প্রোটেকশন, জেন্ডার অ্যান্ড ইনক্লুশন বিশেষজ্ঞ বা আপনার ম্যানেজারের কাছে রেফার করতে হতে পারে।
* শেষে:
  + সবাইকে জিজ্ঞাসা করুন তাদের আপনার জন্য কোনো প্রশ্ন আছে কিনা।
  + পরবর্তী পদক্ষেপগুলি ব্যাখ্যা করুন এবং এর পরে কী হবে সে সম্পর্কে কোনো প্রতিশ্রুতি না দেওয়া বা প্রত্যাশা তৈরি না করার ব্যাপারে সাবধান থাকুন
  + তাদের সময় দেওয়ার জন্য সবাইকে ধন্যবাদ দিন।

**পরে**

* নোটগুলি পর্যালোচনা করুন এবং কোনো অতিরিক্ত বিবরণ থাকলে যোগ করুন যাতে সেগুলি ভুলে না যান
* গ্রুপের বিন্যাস ও গতিবিধি বা পরবর্তী এফজিডি-র জন্য যে পরিবর্তনগুলি করা উচিৎ সে সম্পর্কে কোনো অতিরিক্ত তথ্য ধরে রাখার জন্য টিমকে নিতে ডি-ব্রীফ করুন।
* **এফজিডি-র সময় সংগৃহীত তথ্য বিশ্লেষণ করুন এবং ব্যবহার করুন**, অন্যথায় এটি শুধু সময়ের অপচয় করা হবে এবং কমিউনিটির মধ্যে হতাশার কারণ হতে পারে। বিশ্লেষণ করতে:
  + মূল্যায়নের জন্য, মূল্যায়ন প্রতিবেদনে এফজিডি-র ফলাফলের অবদান থাকা উচিৎ এবং এফজিডি-র ফলাফল কমিউনিটির প্রেক্ষাপট, ও পরিকল্পনা পর্যায়ে কমিউনিটির অংশগ্রহণ নিশ্চিত করার উপায় সম্পর্কে আরো গভীর ধারণা প্রদান করবে
  + পরিকল্পনার জন্য, এফজিডি-র ফলাফল ব্যবহার করে অ্যাক্টিভিটি, পদ্ধতি এবং কীভাবে ভাল অংশগ্রহণ, তথ্য আদানপ্রদান ও মতামত ব্যবস্থাপনা নিশ্চিত করা যায় তা সহ কর্মসূচি ডিজাইন করা উচিৎ
  + পরিবিক্ষণ ও মূল্যায়নের জন্য, কী কাজ করছে/ভালো কাজ করেছে এবং কী ভালো কাজ করছে না ও বর্তমান কর্মসূচি চলাকালীন বা ভবিষ্যতের কর্মসূচিগুলির জন্য পরিবর্তন করা দরকার, সে অনুযায়ী মতামতের ফলাফলগুলিকে সাজানো যেতে পারে।
* এফজিডি-র ফলাফল সম্পর্কে কমিউনিটির নেতা, প্রতিনিধি বা স্থানীয় স্বেচ্ছাসেবকদের মতামত জানাতে ভুলবেন না। দুঃখজনকভাবে, কমিউনিটিগুলি প্রায়শই এফজিডি-তে অংশ নেয় আর তারপরে সংস্থাটির কাছ থেকে আর কখনো যোগাযোগ করা হয় না, এবং ভবিষ্যতের আলোচনাগুলিতে তাদের অংশ নেওয়ার ইচ্ছায় এর প্রভাব পড়ে।

#### 

#### শিশুদের সাথে ফোকাস গ্রুপ ডিসকাশন

এফজিডি-তে শিশুদের অংশগ্রহণকে সবসময় উৎসাহিত করা উচিত। ছেলে ও মেয়েদের প্রয়োজন এবং সক্ষমতা প্রাপ্তবয়স্কদের এবং একে অপরের থেকে উল্লেখযোগ্যভাবে ভিন্ন। শিশুদের সাথে যোগাযোগের কিছু নির্দিষ্ট প্রয়োজনীয়তা রয়েছে, যার মধ্যে আছে:

* নিশ্চিত করা যে শিশু এবং তার বাবা-মা অংশগ্রহণের সম্মতি প্রদান করে, জানে যে তারা যেকোনো সময় একটি সেশনে অংশগ্রহণ বন্ধ করতে পারে এবং প্রয়োজনে মনোসামাজিক বা সুরক্ষা সহায়তা পাওয়ার জন্য তথ্য তাদের কাছে আছে
* নিশ্চিত করা যে শিশুদের সাথে যোগাযোগকারী সকল ব্যক্তি প্রাতিষ্ঠানিক [চাইল্ড সেইফগার্ডিং পলিসি](https://www.ifrc.org/document/ifrc-child-safeguarding-policy), [প্রিভেনশন অ্যান্ড প্রোটেকশন ফ্রম সেক্সুয়াল এক্সপ্লয়টেশন অ্যান্ড এবিউস পলিসি](https://www.ifrc.org/media/48943), এবং [আচরণবিধি](https://www.ifrc.org/media/12226)-তে স্বাক্ষর করেছেন আর তাদের এ বিষয়ে ব্রীফ করা হয়েছে; যেকোনো সুরক্ষা উদ্বেগের প্রতিবেদন কীভাবে করতে হয় তা জানেন এবং কোনো অনিরাপদ ও নিষিদ্ধ কাজ করেন না
* শিশুদের সাথে স্বাচ্ছন্দ্যে থাকা, তাদের উপযুক্ত যেকোনো উপায়ে তাদের সাথে কাজে জড়ানো (যেমন মাটিতে বসে, খেলার মাধ্যমে, হাঁটতে যাওয়া)
* শিশুর বয়স, বিকাশের পর্যায়, প্রতিবন্ধীতার অবস্থা এবং সংস্কৃতির সাথে উপযুক্ত সরল ভাষা এবং ধারণা ব্যবহার করা
* এটা মেনে নেওয়া যে যারা কষ্টকর অভিজ্ঞতা লাভ করেছে তাদের পক্ষে অপরিচিত প্রাপ্তবয়স্কদের বিশ্বাস করা অত্যন্ত কঠিন হতে পারে। শিশুটি খোলামেলাভাবে মনের ভাব আদানপ্রদান করার মতো যথেষ্ট পরিমাণ বিশ্বাস অনুভব করার আগে সময় দেওয়ার এবং ধৈর্য্যে ধরার প্রয়োজন হতে পারে এবং কষ্ট ও হতাশার প্রকাশগুলিকে সহ্য করাটাও গুরুত্বপূর্ণ
* বুঝতে পারা যে শিশুরা প্রাপ্তবয়স্কদের থেকে তাদের পরিস্থিতিকে স্বতন্ত্রভাবে আলাদা উপায়ে দেখতে পারে: শিশুরা কল্পনা করতে পারে, অপরিচিত বা ভীতিকর ঘটনার ব্যাখ্যা বানিয়ে বানিয়ে বলতে পারে, প্রতীকী উপায়ে নিজেদের প্রকাশ করতে পারে, এমন বিষয়গুলির উপর জোর দিতে পারে যা প্রাপ্তবয়স্কদের কাছে গুরুত্বহীন মনে হতে পারে, ইত্যাদি
* লিঙ্গ, সংস্কৃতি, নৈতিক দর্শন এবং প্রাপ্তবয়স্কদের ও শিশুটির মধ্যে ক্ষমতার সম্পর্কের প্রতি সংবেদনশীল হওয়া। উদাহরণস্বরূপ, মিশ্র লিঙ্গের দলের সাথে কথা বলার সময় নারী ও পুরুষ উভয় সঞ্চালক রাখা; অথবা যখন লিঙ্গ অনুযায়ী গ্রুপ তৈরি করা আরও উপযুক্ত হয়, তখন সঞ্চালকটিও যে একই লিঙ্গের তা নিশ্চিত করা।

আরো কমবয়সী বাচ্চাদের জন্য এফজিডি বিষয়বস্তুগুলিকে মানিয়ে নিতে (যেমন অ্যাক্টিভিটি-ভিত্তিক পন্থায় নিয়ে আসতে) এই আইএফআরসি এবং অংশীদার [গাইড](https://www.cpaor.net/Child_Participation_Toolkit), দেখুন, যেটি শিশুদের তাদের সাথে কাজে জড়িত হওয়া শুরু করার এবং শিশুদের নেতৃত্বের বিকাশ ঘটানোর টিপস এবং টুলস উপস্থাপন করে; সেইসাথে [আইএএসসি গাইডলাইনস অন ওয়ার্কিং উইথ অ্যান্ড ফর ইয়াং পিপল ইন হিউম্যানিটেরিয়ান অ্যান্ড প্রোট্র্যাক্টেড ক্রাইসীস](https://interagencystandingcommittee.org/events/iasc-guidelines-working-and-young-people-humanitarian-and-protracted-crises) দেখুন।

#### ফোকাস গ্রুপ ডিসকাশনের জন্য কমিউনিটি এনগেজমেন্ট অ্যান্ড অ্যাকাউন্ট্যাবিলিটি বিষয়ক প্রশ্ন

**এফজিডি থেকে লিখে রাখার তথ্য:**

স্থান \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ তারিখ: \_\_\_\_ / \_\_\_\_ / \_\_\_\_\_\_\_

রেড ক্রস/রেড ক্রিসেন্ট সঞ্চালক গণ: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

গ্রুপের নাম/বর্ণনা: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

পুরুষ অংশগ্রহণকারীদের সংখ্যা: নারী অংশগ্রহণকারীদের সংখ্যা: \_\_\_\_\_\_

দুর্বল জনগোষ্ঠীরা কি (বৃদ্ধ, প্রতিবন্ধী ইত্যাদি) উপস্থিত ছিল? \_\_\_\_\_\_\_\_\_\_

আলোচনায় সবাই সমানভাবে অংশগ্রহণ করতে পেরেছিল কি? হ্যাঁ/না

আলোচনা চলাকালীন কোনো জনগোষ্ঠীর নেতা উপস্থিত ছিলেন কি? হ্যাঁ/না

#### এফজিডি পরিচিতির উদাহরণ:

শুভ সকাল/দুপুর, আমার/আমাদের নাম হলো\_\_\_\_\_\_\_\_\_\_\_\_\_\_\_\_\_\_\_. আমরা [ন্যাশনাল সোসাইটি] রেড ক্রস/ক্রিসেন্টে কাজ করি। আপনারা কি রেড ক্রস/ক্রিসেন্টকে চেনেন? *[যদি না হয়, ব্যাখ্যা করুন - ন্যাশনাল সোসাইটি একটি মানবিক সংস্থা যা সংকট ও দুর্যোগে আক্রান্ত মানুষকে সাহায্য করে। আমরা যে সাহায্য প্রদান করি তা সর্বদা বিনামূল্যে এবং শুধুমাত্র প্রয়োজনের ভিত্তিতে দেওয়া হয়।]* আজ আমরা \_\_\_\_\_\_\_\_\_\_\_\_\_\_\_\_\_\_নিয়ে আলোচনা করতে এসেছি।

প্রদত্ত তথ্য রেড ক্রস/রেড ক্রিসেন্ট (এবং সম্ভবত অন্যান্য সাড়াদানকারী - সরকার, জাতিসংঘ সংস্থা, এনজিও) ব্যবহার করবে\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_।

* এই আলোচনায় অংশগ্রহণ ঐচ্ছিক এবং উত্তর দেওয়ার কোনো বাধ্যবাধকতা নেই, আপনি যেকোনো সময় থামতে পারেন।
* কারো কোনো ব্যক্তিগত তথ্য অন্যদের জানানো হবে না এবং প্রদত্ত তথ্য বেনামে বিশ্লেষণ করা হবে ও গোপনীয়তা বজায় রেখে ব্যবহার করা হবে।
* আপনার মতামত আমাদের কাছে মূল্যবান ও গুরুত্বপূর্ণ, এবং আমাদের দেওয়া পরিষেবা ও তথ্য যে আপনাদের প্রয়োজন মেটাচ্ছে তা নিশ্চিত করতে এটি অবদান রাখবে।

আপনার কোনো প্রশ্ন আছে কি?

আপনি কি প্রতিবেদন এবং যোগাযোগের উদ্দেশ্যে প্রদান করা তথ্য নথিভুক্ত, ব্যবহার, সংরক্ষণ এবং আদানপ্রদান করার সম্মতি প্রদান করছেন? (যদি `না` হয়, ধন্যবাদ বলুন এবং তাদের চলে যেতে দিন)

আপনি কি প্রতিবেদন এবং যোগাযোগের উদ্দেশ্যে আপনার ফোটো তোলার, ব্যবহার, সংরক্ষণ এবং আদানপ্রদান করার সম্মতি প্রদান করছেন? (যদি `না` হয়, তাহলে কোনো সময়েই সেই ব্যক্তির/ব্যক্তিদের ছবি তুলবেন না)

|  |  |
| --- | --- |
| মূল্যায়ন সমূহের জন্য এফজিডি প্রশ্ন | |
| **প্রশ্ন**  *অগ্রাধিকার প্রশ্নগুলি একটি \* দিয়ে চিহ্নিত করা হয়েছে তবে এটি আপনার প্রেক্ষাপট এবং প্রয়োজনের উপর নির্ভর করবে। সমস্ত ফলো আপ প্রশ্ন জিজ্ঞাসা করার প্রয়োজন নেই, সেগুলি আলোচনা শুরু করতে এবং কী তথ্য সংগ্রহ করতে হবে তার দিকনির্দেশনা দিতে সাহায্য করার জন্য দেওয়া হয়েছে।* | **উত্তর** |
| **১. এই মুহূর্তে এই সম্প্রদায়ের সবচেয়ে গুরুত্বপূর্ণ প্রয়োজনগুলি কী? \***  (প্রাসঙ্গিক হলে) সংকটটি বিভিন্ন জনগোষ্ঠীকে কীভাবে প্রভাবিত করেছে? |  |
| **২. এই কমিউনিটিতে কোন কোন কমিউনিটি গোষ্ঠী ও সমিতি সক্রিয় আছে? \***  এখানে কেউ কি এই দলগুলোর সদস্য?  *কতজন পুরুষ ও মহিলা কমিটিতে নিজেদের সদস্যপদ আছে বলছেন তা লিখে রাখুন, যাতে এগুলিতে উপস্থিতির পরিমাণটা বোঝা যায়।* |  |
| **৩. এখানে কত ঘন ঘন কমিউনিটি মিটিং অনুষ্ঠিত হয়? \***  কখন? কোথায়? এগুলোর নেতৃত্ব কে দেন? এগুলোতে কারা উপস্থিত থাকেন? কমিউনিটিতে এমন লোক আছে কি, যারা উপস্থিত থাকেন না? |  |
| **৪. কমিউনিটির নেতারা কি আপনাদের সমর্থন করছেন? \***  উদাহরণস্বরূপ, কারা সহায়তা পাবে আর কারা পাবে না, তা নেতারা নির্ধারণ করলে আপনারা কি খুশি হবেন? কমিউনিটিতে বিশ্বস্ত আর কে কে আছে?  *এটি একটি সংবেদনশীল প্রশ্ন, তাই প্রেক্ষাপট, সংস্কৃতি এবং এফজিডিতে কারা উপস্থিত আছেন তার উপর নির্ভর করে ভিন্নভাবে জিজ্ঞাসা করার প্রয়োজন হতে পারে। উদ্দেশ্য হল কমিউনিটির নেতারা বিশ্বস্ত কিনা তা বোঝা।* |  |
| **৫. সমগ্র কমিউনিটিকে প্রভাবিত করে এমন বিষয়গুলির ব্যাপারে এই কমিউনিটিতে কীভাবে সিদ্ধান্ত নেওয়া হয়? \***  উদাহরণস্বরূপ, কমিউনিটি মিটিং এর সময়? গোষ্ঠী ও সমিতিগুলির মাধ্যমে? নেতা কর্তৃক এককভাবে?  আপনার কি মনে হয় যে আপনার কমিউনিটিকে প্রভাবিত করে এমন সিদ্ধান্তগুলি গ্রহণে আপনার কোনো ভূমিকা আছে? যদি না হয়, কেন নয়? আপনার কমিউনিটির সাথে সম্পর্কিত সিদ্ধান্তগুলি গ্রহণে আপনার জড়িত থাকাটা আপনার কাছে কতটা গুরুত্বপূর্ণ? |  |
| **৬. কীভাবে নিশ্চিত করা যায় যে কমিউনিটির লোকেরা কাজকর্মের পরিকল্পনায় অংশ নিতে পারবে? \***  যেমন, আমরা কি নেতাদের সাথে পরিকল্পনা করব? কমিটিগুলির মাধ্যমে? এই ধরণের সভার মাধ্যমে? |  |
| **৭. এই কমিউনিটিতে লোকেরা একে অপরের সাথে কতটা ভালোভাবে মিশে? বিভিন্ন গোষ্ঠীর মধ্যে কোনো উত্তেজনা বা তর্কবিতর্ক আছে কি?**  *এটি একটি সংবেদনশীল প্রশ্ন, তাই প্রেক্ষাপট ও এফজিডিতে কারা আছেন তার উপর নির্ভর করে ভিন্ন শব্দ ব্যবহার করে জিজ্ঞাসা করার প্রয়োজন হতে পারে। উদ্দেশ্য হলো মানুষেরা একে অপরের উপর আস্থা রাখে কিনা এবং একসাথে কাজ করতে পারে কিনা তা বোঝা।* |  |
| **৮. এই কমিউনিটির লোকেদের সাথে আমাদের তথ্য আদানপ্রদান করার সবচেয়ে ভাল উপায় কী? \***  কোন মাধ্যমগুলি? কোন ভাষাগুলি? কমিউনিটিতে কি এমন লোক আছে, তথ্যের সুবিধা পেতে যাদের অন্যদের তুলনায় বেশি কষ্ট করতে হয়? মানুষ কীভাবে একে অপরের সাথে তথ্য আদানপ্রদান করে? |  |
| **৯. লোকেরা কী তথ্য পেতে চায় বা মনে করে যে তারা পাচ্ছে না?** |  |
| **১০. রেড ক্রসকে মানুষের মতামত, উদ্বেগ বা প্রশ্ন জানানোর সবচেয়ে ভাল উপায় কী? \***  যদি অভিযোগটি ব্যক্তিগত কিছু হয়? উদাহরণস্বরূপ, আমরা আপনার সাথে যে আচরণ করেছি তা সম্পর্কে |  |
| **১১. কমিউনিটিতে এবং বাড়িতে নারী, পুরুষ, ছেলে এবং মেয়েদের বিভিন্ন ভূমিকা ও দায়িত্ব কী?** |  |
| **১২. আপনারা রেড ক্রস রেড ক্রিসেন্ট সম্পর্কে কী শুনেছেন?**  *এই প্রশ্নের উদ্দেশ্য হলো কমিউনিটি ন্যাশনাল সোসাইটি সম্পর্কে কী মনে করে এবং জানে তা বোঝা, কারণ এটি আমাদের সাথে তাদের ভবিষ্যত যোগাযোগ ও আচরণকে প্রভাবিত করবে।* |  |
| **১৩. আপনাদের কি আমাদের প্রতি কোনো প্রশ্ন আছে? \*** |  |

|  |  |
| --- | --- |
| পরিকল্পনার জন্য প্রশ্ন *(যদি মূল্যায়নের সময় উপরের প্রশ্নগুলি জিজ্ঞাসা করা না হয়ে থাকে, তবে এর কিছু অংশ পরিকল্পনার অংশ হিসাবে অন্তর্ভুক্ত করার প্রয়োজন হতে পারে)* | |
| **প্রশ্ন**  *সমস্ত ফলো আপ প্রশ্ন জিজ্ঞাসা করার প্রয়োজন নেই, সেগুলি আলোচনা শুরু করতে এবং কী তথ্য সংগ্রহ করতে হবে তার দিকনির্দেশনা দিতে সাহায্য করার জন্য দেওয়া হয়েছে।* | **উত্তর** |
| **১. আপনারা এই কর্মসূচি/সাড়াদান থেকে কোন কোন প্রধান সমস্যা বা বিষয়গুলির সমাধান চান?** |  |
| **২. লোকেরা এখন এই সমস্যাগুলির সাথে কীভাবে মোকাবিলা করছে?**  কী কী ভালোভাবে কাজ করছে? এখনও কোন জিনিসটা হওয়া দরকার? বিভিন্ন জনগোষ্ঠীর সক্ষমতা ও দক্ষতা কী? |  |
| **৩. সমস্যা সমাধানের জন্য কমিউনিটিটি কী করতে পারে বলে আপনারা মনে করেন, এবং রেড ক্রস রেড ক্রিসেন্টের কাছ থেকে কী ধরনের সহায়তা প্রয়োজন?**  কমিউনিটির কোন জনগোষ্ঠীগুলিকে জড়িত করা উচিত? এমন কোনো জনগোষ্ঠী আছে কি যাদের অংশ নেওয়াটা কঠিন হবে? বিভিন্ন জনগোষ্ঠীর মধ্যে কি এমন কোনো সমস্যা আছে যা আমাদের জানা উচিৎ? |  |
| **৪. একবার কাজকর্ম শুরু হলে, যা ঘটছে তাতে মানুষ যাতে মতামত জানাতে এবং সিদ্ধান্ত গ্রহণে অংশ নিতে পারে তা নিশ্চিত করার সবচেয়ে ভাল উপায় কী?**  এই কমিউনিটিতে মানুষ সাধারণত কীভাবে সিদ্ধান্ত গ্রহণে অংশ নেয়? কাউকে কি বাদ দেওয়া হয়?  আমাদের কি কমিউনিটির নেতাদের মাধ্যমে বা বিদ্যমান কমিটি(গুলি)র সাথে কাজ করা উচিত? নাকি প্রকল্পের জন্য একটি নতুন কমিটি গঠন করা উচিত? যদি তাই হয়, সদস্যদের কীভাবে নির্বাচন করা উচিত?  কোন জিনিসটি মানুষদের এই পদ্ধতিগুলিতে অংশ নিতে সক্ষম হতে সাহায্য করবে? উদাহরণস্বরূপ, মহিলাদের কি সভায় যোগ দেওয়ার জন্য শিশুযত্ন সেবার প্রয়োজন হবে?  *মানুষেরা সিদ্ধান্ত গ্রহণে জড়িত থাকায় অভ্যস্ত না হলে অংশগ্রহণ সম্পর্কে প্রশ্নগুলি বোঝা তাদের পক্ষে কঠিন হতে পারে,তাই প্রেক্ষাপটের জন্য এই প্রশ্নটি জিজ্ঞাসা করার সবচেয়ে ভাল উপায় বিবেচনা করুন এবং শব্দগুলিকে প্রয়োজনের সাথে মানিয়ে নিন।* |  |
| **৫. যদি আমাদের কাছে সবাইকে সাহায্য করার মতো পর্যাপ্ত সংস্থান না থাকে, তবে তা ব্যবস্থাপনার সবচেয়ে ভাল উপায় কী?**  কারা সহায়তা পাবে এবং কারা পাবে না তা আমরা কীভাবে ঠিক করব? কমিউনিটির নেতা কি সিদ্ধান্ত নিতে পারেন?  *এই প্রশ্নটি শুধুমাত্র তখনই প্রাসঙ্গিক যখন কর্মসূচি বা সাড়াদানটি বাছাই করার মানদণ্ডগুলি ব্যবহার করে।* [*টুল ১৮: বাছাই করার মানদণ্ডের অংশগ্রহণমূলক পন্থা সমূহ*](https://communityengagementhub.org/resource/cea-toolkit/) |  |
| **৬. রেড ক্রস রেড ক্রিসেন্টের জন্য কমিউনিটির সাথে প্রকল্পের বিষয়ে তথ্য আদানপ্রদান করার সবচেয়ে ভাল উপায় কী?**  কোন ভাষাগুলি? মাধ্যম সমূহ? মানুষ কী ধরণের তথ্য পেতে চায়? আমাদের কতটা নিয়মিতভাবে তথ্য প্রদান করা উচিত?  কমিউনিটিতে কি এমন জনগোষ্ঠী আছে, যাদের তথ্য সুবিধা গ্রহণ করতে কষ্ট হতে পারে? এই মানুষদের কাছে পৌঁছানোর সবচেয়ে ভাল উপায় কী? মানুষ কীভাবে একে অপরের সাথে তথ্য আদানপ্রদান করে? |  |
| **৭. প্রকল্প সম্পর্কে আপনার যদি প্রশ্ন, পরামর্শ বা অভিযোগ থাকে তাহলে আপনি কী উপায়ে আমাদের এগুলি জানাতে সবচেয়ে স্বাচ্ছন্দ্য বোধ করবেন?**  কোন মাধ্যম দিয়ে? আপনি আমাদের কাছ থেকে কীভাবে উত্তর পেতে চান? আমাদের উত্তর দেওয়ার জন্য গ্রহণযোগ্য সময় কোনটি হবে?  যদি অভিযোগটি ব্যক্তিগত কিছু হয়, তবে এটি শেয়ার করার সবচেয়ে ভাল উপায় কী? যদি অভিযোগটি রেড ক্রসের কোনো সদস্যের আচরণ সম্পর্কে হয়? |  |
| **৮. এই কমিউনিটিতে আর কারা পরিষেবা বা সহায়তা প্রদান করছে এবং তাদের কি এই প্রকল্পে জড়িত করা উচিৎ?**  উদাহরণস্বরূপ, স্থানীয় কর্তৃপক্ষ? অন্যান্য এনজিও বা কমিউনিটি সংস্থা? |  |
| **৯. আপনাদের কি আমাদের প্রতি কোনো প্রশ্ন আছে?** |  |

|  |  |
| --- | --- |
| পরিবিক্ষণ ও মূল্যায়নের জন্য প্রশ্ন (এন্ড লাইন মূল্যায়নের জন্য প্রশ্নটিকে অতীত কালবাচক করুন) | |
| **প্রশ্ন**  *সমস্ত ফলো আপ প্রশ্ন জিজ্ঞাসা করার প্রয়োজন নেই, সেগুলি আলোচনা শুরু করতে এবং কী তথ্য সংগ্রহ করতে হবে তার দিকনির্দেশনা দিতে সাহায্য করার জন্য দেওয়া হয়েছে।* | **উত্তর** |
| প্রদত্ত সহায়তার গুণমান সম্পর্কে | |
| **১. এই কমিউনিটিতে রেড ক্রস রেড ক্রিসেন্টের কাজকর্ম বা প্রদত্ত সহায়তা সম্পর্কে আপনি কেমন অনুভব করেন?**  প্রদত্ত সহায়তায় আপনি কি সন্তুষ্ট? এটি কি মানুষের প্রয়োজন মেটাচ্ছে? যদি না হয়, কোন প্রয়োজনগুলি পূরণ হচ্ছে না? সঠিক মানুষের কাছে কি সহায়তা পৌঁছাচ্ছে? এটির গুণমান কি ভালো? |  |
| **২. রেড ক্রস রেড ক্রিসেন্ট কর্মী ও স্বেচ্ছাসেবকদের কাছ থেকে মানুষ কেমন আচরণ পেয়েছে?**  সম্মানের সাথে? সবার সাথে কি সমান ও ন্যায্য আচরণ করা হয়েছে? আপনার সাথে করা আচরণে আপনি কি কখনও অসন্তুষ্ট ছিলেন? |  |
| পরিকল্পনা ও সিদ্ধান্ত গ্রহণে মানুষের অংশগ্রহণ সম্পর্কে | |
| **৩. এই কমিউনিটিতে রেড ক্রস রেড ক্রিসেন্টের কার্যক্রমে সিদ্ধান্ত গ্রহণে অংশ নিতে কি আপনি নিজেকে সক্ষম মনে করেন?**  আপনাকে শুরুতে আপনার চাহিদা সম্পর্কে জিজ্ঞাসা করা হয়েছিল কি? কাজকর্ম পরিকল্পনায় জড়িত ছিলেন কি? প্রকল্পে কী ঘটছে সে সম্পর্কে সিদ্ধান্ত গ্রহণে আপনি কি এখন জড়িত?  এমন কোনো জনগোষ্ঠী আছে কি যারা অংশগ্রহণ করে না? যদি থাকে, কোন জনগোষ্ঠী এবং কেন? যদি কোনো কমিটি থাকে, তবে সেটি কি ভালোভাবে কাজ করছে?  প্রকল্পে মানুষের অংশগ্রহণ বাড়াতে রেড ক্রস রেড ক্রিসেন্ট কী করতে পারে? |  |
| **৪. কারা সহায়তা পাবে এবং কারা পাবে না তা রেড ক্রস রেড ক্রিসেন্ট কীভাবে নির্ধারণ করে তা কি আপনি বুঝতে পারেন?**  এই সিদ্ধান্তগুলো কি ন্যায়সম্মত? |  |
| স্বচ্ছতা ও তথ্য আদানপ্রদান | |
| **৫. এই কমিউনিটিতে রেড ক্রস রেড ক্রিসেন্ট কী করছে সে সম্পর্কে আপনি কি নিয়মিত তথ্য ও আপডেট পান?**  কী ধরণের তথ্য প্রদান করা হয়? এটি কি স্পষ্ট এবং এটি কি বোঝা যায়? এটি কি দরকারী? এমন কোনো তথ্য কি আছে যা আপনি পেতে চান কিন্তু পাচ্ছেন না? |  |
| **৬. আপনাদের তথ্য কীভাবে প্রদান করা হয়?**  এই কমিউনিটির সাথে তথ্য আদানপ্রদান করার জন্য এটি কি একটি ভালো উপায়? কাউকে কি বাদ দেওয়া হয়েছে? যদি হয়ে থাকে, কারা? আপনাদের সাথে তথ্য আদানপ্রদান করার জন্য কি আরো ভাল একটি উপায় আছে? |  |
| মতামত জানানোর ব্যবস্থা সমূহ | |
| **৭. রেড ক্রস রেড ক্রিসেন্টের কাছে কীভাবে প্রশ্ন জিজ্ঞাসা করতে, পরামর্শ দিতে বা উদ্বেগ প্রকাশ করতে হয় তা কি আপনি জানেন?**  আপনার মতামত শোনার জন্য রেড ক্রস রেড ক্রিসেন্ট কাজে লাগাতে পারে এমন আরো ভালো কোনো উপায় কি আছে? |  |
| **৮. আপনি যদি মতামত প্রদান করে থাকেন, সেটির কোনো উত্তর কি রেড ক্রস রেড ক্রিসেন্টের কাছ থেকে পেয়েছেন?**  আপনি কি উত্তরটি নিয়ে সন্তুষ্ট ছিলেন? |  |
| **৯. আপনার কমিউনিটি থেকে রেড ক্রস রেড ক্রিসেন্ট যে মতামত সে অনুযায়ী কি তারা কাজ করে বলে আপনি মনে করেন?** |  |
| **১০. রেড ক্রস রেড ক্রিসেন্টের মতামত জানানোর ব্যবস্থাটির মাধ্যমে ব্যক্তিগত অভিযোগ উত্থাপন করতে কি আপনি স্বাচ্ছন্দ্য বোধ করবেন?**  উদাহরণস্বরূপ, রেড ক্রস রেড ক্রিসেন্ট দলের কোনো সদস্যের আচরণের বিষয়ে? |  |
| **১১. আপনাদের কি আমাদের প্রতি কোনো প্রশ্ন আছে?** |  |

#### অন্যান্য ফোকাস গ্রুপ ডিসকাশন গাইডের লিংক

* দি [কোভিড-১৯ রিস্ক কমিউনিকেশন অ্যান্ড কমিউনিটি এনগেজমেন্ট এফজিডি গাইড](https://communityengagementhub.org/wp-content/uploads/sites/2/2020/04/COVID19-IFRC-FGD-FOR-COMMUNITY-GUIDE-FINAL-0603.pdf) -এ কোভিড-১৯ সম্পর্কে কমিউনিটির মধ্যে ধারণা, প্রশ্ন, পরামর্শ এবং গুজব বোঝার জন্য প্রশ্ন দেওয়া আছে। স্বাস্থ্য বার্তা এবং অ্যাক্টিভিটিগুলিকে কমিউনিটির প্রয়োজন ও বিশ্বাসগুলিতে আরও ভালোভাবে সাড়া দেওয়ার মতো করে মানিয়ে নিতে এই তথ্য ব্যবহার করা যেতে পারে। অন্যান্য স্বাস্থ্য সংক্রান্ত উদ্বেগের সমাধানের জন্য এটিকে মানিয়ে নেওয়া যেতে পারে।
* সুরক্ষা, লিঙ্গ এবং অন্তর্ভুক্তির [এফজিডি ডিসকাশন গাইড](https://www.ifrc.org/sites/default/files/2021-09/PGI_iE_Tool2-6_PGI_FGD_Guide_LR-web%20(1).pdf) -এ কমিউনিটির সাথে সংবেদনশীল বিষয় নিয়ে আলোচনার জন্য অতিরিক্ত দিকনির্দেশনা রয়েছে।
* দি ফিনিশ রেড ক্রস [ছোট ছোট নাটিকার মাধ্যমে কমিউনিটির সামাজিক রীতিনীতি অনুসন্ধান করার জন্য দিকনির্দেশনা এবং প্রশ্ন](https://communityengagementhub.org/resource/focus-group-discussion-guide/)তৈরি করেছে। গাইড এবং প্রশ্নগুলিতে নারী যৌনাঙ্গ কর্তন, বাল্যবিবাহ এবং যৌন ও লিঙ্গ-ভিত্তিক সহিংসতার মতো সংবেদনশীল বিষয়গুলিও রয়েছে। আরও তথ্যের জন্য এরিন ল-এর সাথে [erin.law@finrc.fi](mailto:erin.law@finrc.fi) -তে যোগাযোগ করুন।